
DEN un comunicado di prensa, e organisacion di pensio- 
nadonan, esta OPPA, a cuestiona e forma di procede di 
Parlamento di Aruba y a dirigi un carta na Presidente di 
Parlamento sr. Edgard Vrolijk, pa pidi mas respet pa pueblo 
di Aruba. 


Den e carta Presidente di OPPA, sr. Ivo Valdes ta cuestiona 
e falta di responsabilidad di Parlamentarionan kendenan tin 
e tarea principal di controla maneho di gobierno loke no a 
resulta di e ta caso pa algun tempo caba. 


Entre otro OPPA a señala den su carta cu “cu ta hopi cla 
cu no (parlamento) no ta controla ministernan di un forma 
transparente y integro riba nan maneho”, loke mayoria di 
comunidad ta comporta e opinion aki. 


Fuera di OPPA y tambe ARA siman cu a pasa, a cuestiona 
varios asunto sospechoso di e maneho di Gabinete Wever- 
Croes II entre otro e maneho cu a bin ta tumando luga pa 
loke ta companianan di utilidad. 


AWEMainta tin cu mustra aki cu tin un situacion, en realidad 
un mentalidad politico nobo, caminda pa falta di caracter y 
falta di integridad di varios Parlamentario, gobierno for di 
2017 a bin ta haci loke cu e kier, entre otro ta tuma decisi- 
onnan sin cu a discuti esaki cu Parlamento, ta firma acuer- 
donan cu te dia di awe ningun hende sa di e consecuencianan 
pa pueblo. 


For di momento cu Gabinete Wever-Croes na 2017 a hura- 
menta pa dirigi e pais aki, gobierno a transforma e frac- 
cionnan cu tabata sostene gobierno, den marionetanan di 
gobierno y ta loke Gabinete manda pa Parlamento haci, esey 
a tuma luga den e coalicion di MEP-POR-RED. 


Na 2012 despues di eleccion, a surgi mesun situacion ya cu e 
partido nobato di e lider Ursell Arends, pa falta di experencia 
politico, “sin querer queriendo” a dicidi di presta su mes pa 
mesun tipo di secuestro aki, caminda 9 Parlamentario di MEP 
a cera cabes cu e dos Parlamentarionan di RAIZ, pa ehecuta 
loke gobierno ta dicidi cu tin cu sosode den Parlamento. 


Un proceso caminda gobierno di Prome Minister Evelyn 
Wever-Croes, a “isola” miembronan di oposicion por 
completo caminda nan no tabatin nada di bisa, a pesar cu e 
tres fraccionnan den oposicion, a ricibi mas sosten di pueblo 
votado cu e dos nan cu ta sostene e gobierno. 
OPPA tin rason, pero aki tin cu mustra cu e posicion di OPPA 
hunto cu otro gremionan, nunca a ser manifesta anterior- 
mente sabiendo cu e abuso aki a bin ta tumando luga. 


Tambe ta hunga un rol cu e dos fraccionnan cu ta sostene 
e coalicion actual, a opta pa keda hunto, a opta pa pone tur 
acto incorecto y ilegal un banda ya cu interes partidista ta 
riba tur otro cos, hasta ariba e mensahe politico di partido 
RAIZ cu semper a insisti cu “Nos no ta Nan.” 


Tremendo e posicion asumi pa OPPA y ARA pero e comun- 
idad aki ta conta cu varios otro instituto cu ta para mira kico 
ta pasando y ta guli manda’bou, mientras cu nan tambe tin 
e poder pa por a lanta para, vocifera nan posicion y para e 
abuso di poder di Gabinete Wever-Croes II. 


Nomber di e Parlamentarionan, kendenan a bira lomba pa 
pueblo, ta conoci y nan falta di caracter, nan falta di weso 
di lomba pa sirbi interes di pueblo riba interes personal y 
partidista, tin cu wordo husga pa pueblo den futuro ya cu ta 
unico forma cu Parlamento den futuro lo bira bek Parlamento 
di Pueblo!! 


Gobierno tin Parlamento parcialmente secuestra for di 2017 


“Post Aruba N.V. pa hopi aña ta pasando den dificultad 
financiero y mester wordo reorganisa pa haci e compania 
financieramente y operacionalmente stabiel. 
Den cuadro di reorganisacion di Post Aruba N.V. diabierna 
ultimo a palabra, mientras cu lo inicia cu e proceso pa 
busca un director nobo pa Post Aruba N.V., cu lo traspasa 
e tareanan di e director di Post Aruba N.V., Sr. Guillermo 
Raymond, temporalmente pa Sra. Esther Gomes y Sr. 
Ramoncito Croes. 


Sra. Esther Gomes actualmente ta legal manager na Post 
Aruba N.V. y Sr. Ramoncito Croes ta actualmente opera- 
tions manager. 
Mi ta gradici Sr. Guillermo Raymond pa su 40 aña di 
servicio na Post Aruba N.V. 
Ministerio di Asuntonan Economico, Comunicacion y 
Desaroyo Sostenibel lo mantene comunidad informa riba e 
desaroyonan di Post Aruba N.V.” 


- Minister Geoffrey Wever. 


Reorganisando Post Aruba N.V. 

E D I T O R I A L 


SIMAN pasa AWEMainta a publica un articulo ilustrando 
e situacion den Aruba su sector di cuido na unda cu pash- 
entnan, a pesar di tin un carta di referencia pa tratamento, 
no por logra haya un cita debi na cu tur e dunadonan di 
cuido ta yen. Den combersacion cu varios dunado di cuido 
AWEMainta a haya un poco mas informacion tocante e desa- 
fionan cu nos dunadonan di cuido ta enfrenta den organisa 
nan trabou, como tambe e moratorio cu tin den full e sistema 
medico cu ta haci cu no lo tin suficiente proveedor di cuido 
p’e demanda creciente cu tin pa cuido medico riba nos isla. 
Si tene den consideracion cu p’e siguiente añanan lo no 
bin ningun cambio of desaroyo riba tereno medico, manera 
cu a wordo delinea den e ‘zorgakkoord’ en todo caso pa 
sectornan cu no ta wordo considera como cuido di prome 
liña, e pregunta cu ta resalta, kico ta bay pasa cu e cantidad 
di pashentnan cu awor caba no ta logra haya e cuido cu ta 
rekeri y ta wordo receta. 


Cantidad vs Calidad of por yega na un balansa? 
Durante ultimo añanan por a nota un expansion den enti- 
dadnan di ‘maneho di calidad di cuido; manera Inspeccion di 
Salud, como tambe e instituto di calidad, a introduci ‘kaders’ 
(BIG/ AruBIG) den cual dunadonan di cuido lo mester adheri 
nan mes na dje, limitando cada bes mas e libertad profe- 
sional y posibilidad pa por cumpli cu tur e rekisitonan aki, 
limitando tambe e posibilidad pa haya profesionalnan cu ta 
cumpli cu tur e exigencianan aki na momento cu ta busca 
profesionalnan pa bin traha den e ramo medico na Aruba. 
A pesar di cu e obhetivo pa sigura un standard halto den 
calidad di cuido ta uno necesario y noble, no por cera wowo 
p’e hecho cu un calidad halto di cuido ta bal poco si no tin 
e cantidad suficiente di proveedor cu ta ‘fit’ e profiel cu ta 
exigi, pa acapara e cantidad di cuido cu e poblacion di Aruba 
tin necesidad di dje. 


Por mira den tur media local y hasta riba plataformanan di 
media internacional constantemente vacaturanan pa profe- 
sionalnan medico, cu ta core pa lunanan largo, dunando 
e indicacion cu ta hopi dificil pa haya personal capacita 
conforme e rekisitonan cu ta desea. Sea cu e capacidad aki 
ta scars of e condicionnan y ambiente di trabou cu Aruba 
por ofrece no ta atractivo suficiente pa atrae e nivel di profe- 
sional cu Aruba ta ambiciona. 


Pa hopi tempo a hiba e discusion tocante e habilidad profe- 
sional di mediconan (local) studia den region. A pesar di 
cu ora e capacidad di cuido na Aruba wordo sobrepasa, 
of ora e cuido specialisa no ta obtenibel na Aruba (ainda), 
pashentnan ta wordo manda afo, pa clinicanan den region, 
dokternan studia den region practicamente no ta wordo 
considera na momento cu vacaturanan no por wordo yena, 
incluyendo dokternan Arubiano studia den region. 


E sentimento rond di e tema aki ta cu Arubianonan cu a 
studia den e region ta wordo discrimina. Aunke tur hende 
a caba nan estudio, ta compara e sistema di enseñansa na 
cuanto aña a studia na un locacion determina y ta compara 
esaki cu loke ta necesario na Hulanda. Mirando e debe halto 
cu ta wordo acumula durante 12 aña di estudio na Hulanda, 
no ta straño cu e opcion di studia den e region ta bira mas y 
mas atractivo p’e studiantenan cu no kier caba nan estudio 
cu un debe astronomico riba nan cabes. 
Si acaso e diferencia den conocemento y calidad di cuido 
entre estudionan mundialmente en berdad ta asina halto, 
con por t’e ora cu na otro paisnan pashentnan ta sobre- 
vivi? Dicon e mesun dokternan aki, trahando na un hospital 
den region si ta habil na momento cu pa scarsedad di capa- 
cidad of pa falta di specialisacion na Aruba pashentnan 
wordo manda afo. Dicon e mes dokternan aki cu a studia 
den region, incluyendo Arubianonan, ta wordo acepta na 
nos hermana isla Corsou si, pero na Aruba nan ta wordo 
trata como dokternan di segundo rango? 


Kisas a bira ora pa na Aruba stop di purba bula cu hala di 
manteca. Tanto bal ta cana pronkia cu e ilusion di un ‘stan- 
dard di calidad halto’ si no ta haya personal suficiente pa 
ehecut’e y no tin e fondonan pa financi’e. 


E resultado di ‘calidad vs cantidad’ 


Deficiencia den cuido medico 

FOR di 2017, tabata Prome Minister Evelyn Wever-Croes 
kende a firma su prome protocol di Hulanda, caminda den 
su ansha pa firma algo cu gobierno Hulandes a pidi, e lider 
di MEP a dicidi di mara henter e pais na man cu pia den un 
intento pa reduci gasto halto di personal den gobierno. 


Un di e prome acuerdonan firma cu gobierno di Mark Rutte, 
tabata caminda e gobierno di MEP-POR-RED, lo a acepta pa 
reduci gasto di personal formalmente y p’esaki lo a acorda 
cu lo manda entre 1500 pa 2000 trahado publico cas. 


Un acuerdo cu nunca ningun di e dos gobiernonan di Evelyn 
a respeta, al contrario si analisa reportahenan di CFT riba 
e particularidad aki, na luga di manda hende cas e dos 
gobiernonan di Evelyn Wever-Croes a sigui aumenta gasto 
di personal creando varios departamento nobo, algun cu 
ningun hende tin nocion di kico nan ta haciendo of kico en 
realidad nan ta representa. 


Gobierno a bay asina ley na introduci departamentonan 
caminda a aloca un serie di famia di mandatarionan di e 
actual gobierno y recientemente a bira conoci cu e compania 
nacional di RdA, practicamente no ta produciendo entrada 
pero sin tin un serie di trahadonan den servicio mayoria cu 
ta ruman di un of otro minister, primo di otro minister loke 
ta causando un aumento di gasto di personal innecesaria- 
mente. 


Reduccion di e cantidad di personal di gobierno, ta forma 
parti di e Landspakket acorda pues lo yega e momento cu 
gobierno tin cu manda trahado cas manera a haci palabra- 


cion cu gobierno Hulandes. 
Aki ta bon pa señala cu Prome Minister den pasado a dicidi 
cu maneho di su gobierno lo encera trahando un tipo di 
evaluacion di trahadonan den diferente departamento di 
gobierno cual lo bira responsabilidad di hefe di e departa- 
mentonan aki. 


Mas c’un aña despues di haci e anuncio aki, ningun docu- 
mento a wordo presenta, ningun trahado a wordo analisa 
mientras cu gasto di persona a sigui aumenta y un biaha 
mas Prome Minister no a cumpli cu loke el a palabra y acorda 
cu Hulanda. 
ARA siman pasa tambe a mustra e maniobranan cu gobi- 
erno di ultimo dos periodonan a bin ta haciendo cu compa- 
nianan estatal y a bolbe mustra cu gobierno tin cu keda leu 
di esakinan pero con esey lo bira posibel, ningun hende ta 
na altura. 


Varios di e companianan aki ta ser dirigi n’e momentonan 
aki pa funcionarionan yega na gobierno y na varios Minister 
y hasta a nombra “swa y ruman di swa” den funcionnan 
clave p’asina gobierno retene control di kico lo haci y con 
nombramento di personal tin cu tuma luga. 


E proyecto di VUT regeling a ser presenta na cuater ocasion 
p’e dos gobiernonan di Evelyn Wever-Croes pero ningun di 
nan a resulta den un exito significante cu lo a yuda na reduc- 
cion di gasto di personal y esun anuncia diabierna ultimo, 
tampoco lo conoce un interes grandi ya cu ningun trahado 
kier bay cas awor cu gobierno a dicidi di atende cu index- 
ering cu placa cu a drenta di mas na impuesto pa gobierno. 


VUT-regeling no ta loke CFT y Hulanda a pidi gobierno  

DIALUNA merdia pasa di 2:30pm e habitantenan 
di Matadera a bati alarma pa un candela grandi cu 
pocopoco tabata yegando nan cas. 


Inmediatamente a manda un unidad di bombero n’e 
sitio. Mientrastanto cu e unidad tabata na caminda, 
e habitante mes a dicidi coy su slang y cuminsa na 
paga e candela, p’asina evita cu su mesun cas a coy 
candela of ricibi daño di esaki. 


Tin di remarca cu netamente riba e dia aki, hopi 
hende ta probecha cende sushi na candela, uzando 
e pretexto di Dia di San Juan, un dia cu normal- 
mente ta cende yerba of palo na candela ilustrando 
e simbolismo di purificacion y habri caminda pa uno 
nobo. 


Pero sigur esaki no a mustra di ta un comienso nobo, 
sino un peliger p’e bario, no solamente p’e huma, 
pero tambe e peliger di expansion, den e caso aki, 
cu a hera cende un cas na candela. 


Candela grandi ta menasa cas na matadera 

DIABIERNA anochi Cuerpo Policial Aruba 
a tene un Control Policial Nacional den tur 
districto rond di Aruba. A enfoca principal- 
mente ariba maneha un vehiculo bou influ- 
encia pero como tambe a parti diferente sorto 
di boet. 


Den total a controla 800 vehiculo di motor di 
cual tabata tin: 
• Mas cu 100 boet pa infraccion den trafico 
• 31 detencion pa maneha bou influencia di 
alcohol 
• 2 detencion pa droga 
• Prohibicion pa core of bou influencia riba 
caminda publico tabata 13 
• Y 1 vehiculo a wordo tuma den beslag 


Danki na tur nos agentenan policial cu a 
percura pa nos camindanan ta sigur como 
tambe un tremendo cooperacion di e departa- 
mento di Cuerpo Especial Arubano (CEA). 


Cuerpo Policial Aruba ta pone enfasis cu 
e control aki lo sigui. Tanto mainta, atardi, 
anochi of marduga! Pa un trafico mas sigur pa 
nos comunidad! 


Varios detencion a cay 


A controla por lo menos ocho shen 


vehiculo durante control policial nacional 

RECIENTEMENTE e colegio di supervi- 
sion financiero CAFT a publica nan opinion 
riba e cifranan di e ultimo kwartaal di aña 
2023 manera cu Gobierno a publica den e 
Uitvoeringsrapportage URK 4. En corto, CAFT 
ta conclui cu Aruba ta cumpli cu tur norma 
financiero den aña 2023. Ta trata di un surplus 
di 1% di GDP of mas, gasto di personal bou di 
479 miyon florin y debe cu ta baha. 


Surplus mas grandi cu 1% di GDP 
Un norma financiero cu Aruba a acorda cu 
Hulanda pa mehora nos finansa publico ta, pa 
e sector colectivo por tin un saldo financiero 
di un surplus di 1% di GDP of mas. Den aña 
2023, debi na crecemento economico grandi, 
prudencia den presupuesto y disciplina presu- 
puestario, a logra un resultado financiero 
positivo cu a hiba na un surplus di 4% di GDP 
pa e sector colectivo di Aruba. Cu esaki Aruba 
ta cumpli cu e norma financiero pa por tin un 
surplus di mas di 1% di GDP den Presupuesto 
2023. 


Minister Maduro di Finansa ta informa: 


CAFT ta conclui cu Aruba ta cumpli cu tur norma financiero den aña 2023 


Trabou serio ta duna resultado concreto y positivo na bienestar di Pais Aruba 


Gasto di personal bou 479 miyon florin 
Den aña 2023, e gasto di personal mester keda bou di 479 miyon florin. 
Asina mes cu Gobierno den aña 2023 a bay over na paga 100% di salario 
na e empleado publico, e gastonan di personal a suma 467 miyon florin 
kedando asina bou di e norma pa gasto di personal. CAFT ta remarca cu 
desde 2022 nan ta mira cu gasto di personal ta keda baha cumpliendo 
asina cu norma pa keda baha gasto di personal. 


Debe ta baha conforme plan 
E quota di debe a baha te na 79% di GDP den aña 2023, un bahada di 12 
punto di porcentahe compara cu aña 2022. Cu esaki Aruba ta bon riba 
rumbo pa cumpli cu e norma di un quota di debe di 70% di GDP den aña 
2027 y un quota di debe di 50% di GDP den aña 2039. Pues e debe di 
Aruba ta bahando conforme plan. 


CAFT cu elogio pa Aruba 
Den e rapport riba e cifranan di e ultimo kwartaal di aña 2023, CAFT ta duna 
elogio na Gobierno di Aruba pa e resultado financiero positivo. E cifranan 
di e ultimo kwartaal di aña 2023 por wordo mira riba www.gobierno.aw 
y e rapport di CAFT por wordo mira riba www.cft.cw. Minister Maduro ta 
gradici tur instancia y persona cu ta haci esfuerso grandi pa mehora e 
finansa publico di Aruba. Trabou serio ta duna resultado concreto y posi- 
tivo na bienestar di Pais Aruba. 

RUSIA a acusa Merca di responsabilidad pa un atake di 
misil Ucraino riba e peninsula di Crimea cu Rusia a anex- 
iona, cu a causa morto di cuatro persona, incluyendo dos 
mucha, y herida di 151 otro. E atake, cu a uza misil ATACMS 
(sistema di misil tactico di herment suministra pa Merca), a 
tuma luga diadomingo. 


Segun Ministerio di Defensa Ruso, cuater di e cinco misilnan 
ATACMS, ekipa cu cabesnan di cluster, a ser intercepta pa 
e sistema di defensa aereo, mientras cu e municion di e di 
cinco a detona den aire. Imagen transmiti pa television di 
estado Ruso tabata mustra hendenan cu tabata huy for di 
un beach, y algun tabata wordo carga riba ‘beachbeds’. E 
fragmentonan di e misil a cay banda di un beach na e banda 
nort di Sevastopol, unda e localnan tabata vacaciona. 


Ministerio di Defensa a afirma cu specialistanan Mericano a 


establece e coordinadonan di vuelo di e misilnan basa riba 
informacion di satelite di spia Mericano, cu a responsabilisa 
Washington directamente pa e atake. “E responsabilidad di e 
atake delibera cu misil contra e civílnan di Sevastopol ta cay 
principalmente riba Washington, cu a suministra e armanan 
aki na Ucrania, y riba e regimen di Kiev, for di cual e atake aki 
a tuma luga”, e ministerio a declara. 


Rusia a anexa Crimea na 2014, mirando Crimea como parti 
di su teritorio, aunke comunidad internacional ainda ta 
considera Crimea como tera di Ucrania. Merca a cuminsa 
provee Ucrania cu misilnan ATACMS di mas largo alcance, 
cu tin un alcance di 300 kilometer (186 mi), na cuminsam- 
ento di e aña aki. 


E gobernador di Sevastopol, Mihail Razvozhaev, a informa di 
un saldo di cuatro morto y 144 herido, incluyendo 82 hospi- 
talisa. Entre e heridonan tabata 27 mucha. E dokternan 
specialista a wordo transporta pa avion for di otro parti di 
Rusia pa yuda. 
Kremlin a declara cu presidente Vladimir Putin tabata den 
contacto constante cu militarnan desde e atake. Dmitry 
Medvedev, Vicepresidente di e Conseho di Siguridad, a 
condena e incidente como “un acto vil y despreciabel contra 
nos pueblo.” 


Patriarca ortodoxo Ruso Kirill tambe a condena e atake, seña- 
lando cu esaki a sosode den e fiesta ortodoxo di Trinidad. Ni 
Ucraina ni Merca a comenta riba e incidente. 


E atake aki a tuma luga e mesun dia cu Ucrania a informa di 
un persona morto y 10 herido pa atake Ruso den e ciudad 
oriental di Kharkov. Putin a acusa Merca sistematicamente di 
uza Ucrania pa socava siguridad Ruso, un afirmacion nenga 
pa Kiev y su aliadonan occidental. El a adverti riba e ries- 
gonan creciente di un confrontacion directo entre Moscu y e 
aliansa di NATO lidera pa Merca. 


Rusia ta culpa Merca pa atake mortal di Misil Ucraino na Crimea 

UN vuelo di KLM cu tabata bay Rio de 
Janeiro mester a regresa inesperadamente 
na Aeropuerto di Schiphol pa motibo di un 
problema tecnico cu a wordo haya na nort 
di Francia. E Boeing 777, cu tabata opera 
como vuelo KL 705, a aterisa sigur sin peliger 
pa pasaheronan. E naturalesa specifico di e 
problema tecnico no a keda revela pa funcio- 
narionan di KLM. 


E vuelo tabata den aire pa mas o menos 
cuarenta minuut ora e pilotonan a dicidi di 
bolbe Amsterdam. Como precaucion, e avion 
a keda bula over e North Sea pa descarga 
combustibel, reduciendo su peso pa un ater- 
isahe mas sigur. Control di trafico aereo a 
confirma cu kerosin a wordo basha riba lama, 
y e servicionan di emergencia tabata den 
espera na Schiphol, manera t’e procedura 
standard den tal casonan. 


Un vocero di KLM a bisa cu e pasaheronan 
nunca tabata den peliger real. A haci 
areglonan pa nan sigui nan biahe pa Rio de 
Janeiro riba un vuelo diferente e mesun dia. A 
pesar di e interupcion, e medidanan di sigur- 
idad a sigura cu tur pasahero a keda sigur 
durante henter e incidente. 


Joris Melkert, un experto den aviacion di TU 
Delft, a splica cu aterisahenan preventivo 
manera esaki ta bastante comun den e indu- 
stria di aviacion. E la señala cu ora e pilotonan 
topa cu un problema cu nan no ta sigur di dje, 
ta mas sigur pa bolbe n’e base di operacion, 
unda tecniconan cualifica por inspecciona y 
trata e problema. E decision aki ta duna prio- 
ridad na siguridad y ta garantisa cu ta haci 
control amplio. 


Sinembargo, un inconveniente significativo 
di tal incidentenan t’e impacto financiero di 
e bashamento di combustibel. Melkert a bisa 
cu basha casi tur fuel di e avion riba lama ta 
rekeri hopi tempo y ta caro. E incidente aki ta 
suma n’e retonan reciente di Boeing, ya cu e 
fabricante di avion ta keda bou di scrutinio 
pa varios problema tecnico cu su avionnan. 
Autoridadnan regulador Mericano ta investi- 
gando posibel iregularidad den e procesonan 
di inspeccion di Boeing. 


Vuelo di KLM ta bolbe Schiphol pa un problema tecnico 

CDK Global, un proveedor importante di software pa miles 
di dealership di auto na Nort America, ta planea pa paga 
decenas di miyon di dollar den rescate despues cu un ‘cyber 
attack’ a interumpi operacionnan gravemente. E grupo di 
pirata informatico, cu ta kere cu ta basa na Europa Oriental, 
a exigi pago substancial, segun un fuente anonimo. 


Desde cu a descubri e violacion riba 19 di juni, CDK a 
cera su sistemanan, cu a causa un caos den mas o menos 
15,000 dealer di auto cu ta depende di su servicionan. E 
sistema di maneho di dealers (DMS) di CDK ta integral pa 
casi tur aspecto di e operacionnan di un dealership, incluy- 
endo benta, servicio, parts y almacenamento di vehiculo. 
E interupcion a obstaculisa benta, a retrasa reparacion y a 
interumpi entrega den henter e industria, generando mas di 
1.2 biyon den benta na Merca aña pasa. 


“Ta solamente un caos masivo na e momento aki”, Diana Lee, 
director ehecutivo di Constellation, un agencia di marketing 
cu ta traha cu dealers di auto, a bisa na Bloomberg Television. 
“E dealernan ta rekeri un DMS pa practicamente tur e funcio- 
nalidad y sin esaki nan no por opera eficientemente.” 


CDK a restaura algun servicio brevemente riba 19 di juni, 
pero mester a desactiva nan despues di un segundo ‘cyber 
attack’. E compania a adverti e distribuidonan cu nan sistema 
probablemente lo ta inactivo pa varios dia mas. 
E demanda di rescate aki ta sigui otro atakenan significa- 
tivo di ransomware, incluyendo un unda pirata di computer 
a busca $ 50 miyon di un compania di servicio di laboratorio 


cu a causa interupcion den hospitalnan na London, y otro na 
unda UnitedHealth Group Inc. a paga $ 22 miyon den tarifa 
di extorsion prome cu e aña aki. 


CDK no a revela e identidad di e piratanan informatico, pero 
a emiti un advertencia na e clientenan di posibel intento 
di fraude. “Nos ta consciente cu actornan malo ta contac- 
tando nos clientenan, haciendo nan mes presenta como afili- 
acionnan di CDK pa haya acceso na e sistema”, e compania 
a bisa. “Por fabor, contesta solamente empleado y comuni- 
cacion conoci di CDK.” 


E atake cibernetico a tin un impacto significativo riba e indu- 
stria di dealers di auto, cu Sonic Automotive Inc. ta repor- 
tando posibel efecto negativo riba nan operacionnan. E 
compania a implementa solucion alternativo, pero ainda no 
a determina e impacto financiero total. 


E empresa mayor di CDK, Brookfield Business Partners LP, 
a experencia su pio dia di negociacion for di october, cu e 
accionnan ta baha cu 5,7% riba diasabra y ta sigui baha 
riba diabierna. Gruponan di distribuidonan AutoNation Inc., 
Grupo 1 Automotive Inc., y Sonic Automotive Inc. tambe 
nan a mira nan accionnan cay memey di e interupcionnan 
cu tabata tumando luga. 


Segun cu e situacion ta desaroya, e decision di CDK pa paga 
e rescate ta enfatisa e consecuencianan serio y e interup- 
cionnan operacional cu atakenan di ransomware por inflica 
riba infrastructura empresarial critico. 


Compania di Software CDK Global ta plania pa paga un rescate 


Despues cu un ‘cyber attack’ a paralisa comercio di auto 

SPAÑA vs ALBANIA 


PROME pais pa clasifica p’e 
siguiente ronde cu 3 wega gana 
y cu 9 punto ta Spaña. Spaña a 
hunga cu basicamente full nan 
banki, incluyendo nan keeper. Nan 
pase ya tabata completo caba, 
pero cu e victoria aki nan a sigura 
nan prome luga den grupo B. Di 
otro banda Albania, ta keda afor, 
cu apenas 1 punto. Nan a ricibi e 
punto aki despues di un empate 
contra di Croacia. 
Spaña awo lo bay enfrenta un di 
e miho nan na di tercer luga cu lo 
keda defini na final di e ultimo wega 
dia 26 juni. Ta premira si cu esaki 
lo por bira sea Hungria, Austria, 
Slovakia of Slovenia. 


CROACIA vs ITALIA 


E wega di mas dramatico te ainda 
di e Copa Europeo aki. Tur 2 pais a 
subi veld cu e meta di gana. Esun cu 
gana lo a pasa na di 2 luga di Grupo 
B. Croacia, su capitan Luka Modric, 
kende ta su ultimo Euro Cup, a 
score na di 55 minuut. Un wega bon 
balansa despues, caminda por a 
nota un Italia cu a bay den defensa 
enbes di a sigui ataca. Despues di e 
90 minuut reglamentario, e referee 
ta duna 10 minuut extra y aki 
Italia a tuma bentaha di esaki y ta 
empata e wega den di 98 minuut cu 
un bunita gol do Mattia Zaccagni. 
Esaki tambe ta duna Italia, kende 
nan ta haciendo nan regreso den 
e mundo di futbol internacional, e 
puesto #2 den Grupo B y ta manda 
Croacia cas. E siguiente wega den 
rond di 16 pa Italia lo ta contra di e 
ekipo di Suisa dia 29 juni 2024. 

Grupo A 


Grupo B 


Grupo C 


14 Juni 2024 


15 Juni 2024 


19 Juni 2024 


19 Juni 2024 


23 Juni 2024 


23 Juni 2024 


15 Juni 2024 


15 Juni 2024 


19 Juni 2024 


20 Juni 2024 


24 Juni 2024 


24 Juni 2024 


16 Juni 2024 


16 Juni 2024 


20 Juni 2024 


20 Juni 2024 


25 Juni 2024 


25 Juni 2024 


Rond di 16 


29 Juni 2024 - Wega 38 - Runner up Grupo A vs Runner up Grupo B 


29 Juni 2024 - Wega 37 Ganado Grupo A vs Runner up Grupo C 


30 Juni 2024 - Wega 40 Ganado Grupo C vs 3de Grupo D/ E/ F 


30 Juni 2024 - Wega 39 Ganado Grupo B vs 3de Grupo A/ D/ E/ F 


1 Juli 2024 - Wega 42 Runner up Grupo D vs Runner up Grupo E 


1 Juli 2024 - Wega 41 Ganado Grupo F vs 3de Grupo A/ B/ C 


2 Juli 2024 - Wega 43 Ganado Group E vs 3de Grupo A/ B/ C/ D 


2 Juli 2024 - Wega 44 Ganado Grupo D vs Runner up Grupo F 


Alemania 
Scotland 


Hungria 
Suisa 


Alemania 
Hungria 


Scotland 
Suisa 


Suisa 
Alemania 


Scotland 
Hungria 


Spaña 
Croacia 


Italia 
Albania 


Croacia 
Albania 


Spaña 
Italia 


Albania 
Spaña 


Croacia 
Italia 


Slovenia 
Dinamarca 


Serbia 
Inglatera 


Slovenia 
Serbia 


Dinamarca 
Inglatera 


Inglatera 
Slovenia 


Dinamarca 
Serbia 


5-1 


1-3 


2-0 


1-1 


1-1 


0-1 


3-0 


2-1 


2-2 


1-0 


0-1 


1-1 


1-1 


1-1 


1-1 


0-1 


13 
Diamars, 25 Juni 2024 
DEPORTE 
AWEMainta 


Grupo D 


Grupo E 


Grupo F 


Semi Final 


Final 


16 Juni 2024 


17 Juni 2024 


21 Juni 2024 


21 Juni 2024 


25 Juni 2024 


25 Juni 2024 


17 Juni 2024 


17 Juni 2024 


21 Juni 2024 


22 Juni 2024 


26 Juni 2024 


26 Juni 2024 


18 Juni 2024 


18 Juni 2024 


22 Juni 2024 


22 Juni 2024 


26 Juni 2024 


26 Juni 2024 


9 Juli 2024 - Wega 49 - Ganado Wega 45 vs Ganado Wega 46 


9 Juli 2024 - Wega 50 - Ganado Wega 47 vs Ganado Wega 48 


14 Juli 2024 - Ganado Wega 49 vs Ganado Wega 50 


Kwart Final 


5 Juli 2024 - Wega 45 - Ganado Wega 39 vs Ganado Wega 37 


5 Juli 2024 - Wega 46 - Ganado Wega 41 vs Ganado Wega 42 


6 Juli 2024 - Wega 48 - Ganado Wega 40 vs Ganado Wega 38 


6 Juli 2024 - Wega 47 - Ganado Wega 43 vs Ganado Wega 44 


ia 
d 


Alemania 


ia 


Polonia 
Hulanda 


Austria 
Francia 


Polonia 
Austria 


Hulanda 
Francia 


Hulanda 
Austria 


Francia 
Polonia 


Rumania 
Ucrania 


Belgica 
Slovakia 


Slovakia 
Ucrania 


Belgica 
Rumania 


Slovakia 
Rumania 


Ucrania 
Belgica 


Turkia 
Georgia 


Portugal 
Czech R 


Georgia 
Czech R 


Turkia 
Portugal 


Georgia 
Portugal 


Czech R 
Turkia 


1-2 


0-1 


1-3 


0-0 


3-0 


0-1 


1-2 


2-0 


3-1 


2-1 


1-1 


0-3 

Grupo A 
Grupo B 


Grupo C 
Grupo D 


20 Juni 2024 


21 Juni 2024 


25 Juni 2024 


25 Juni 2024 


29 Juni 2024 


29 Juni 2024 


22 Juni 2024 


22 Juni 2024 


26 Juni 2024 


26 Juni 2024 


30 Juni 2024 


30 Juni 2024 


23 Juni 2024 


23 Juni 2024 


27 Juni 2024 


27 Juni 2024 


1 Juli 2024 


1 Juli 2024 


24 Juni 2024 


24 Juni 2024 


28 Juni 2024 


28 Juni 2024 


2 Juli 2024 


2 Juli 2024 


Argentina 
Canada 


Peru 
Chile 


Chile 
Argentina 


Peru 
Canada 


Argentina 
Peru 


Canada 
Chile 


Mexico 
Jamaica 


Ecuador 
Venezuela 


Venezuela 
Mexico 


Ecuador 
Jamaica 


Mexico 
Ecuador 


Jamaica 
Venezuela 


Merca 
Bolivia 


Uruguay 
Panama 


Panama 
Merca 


Uruguay 
Bolivia 


Merca 
Uruguay 


Bolivia 
Panama 


Brazil 
Costa Rica 


Colombia 
Paraguay 


Paraguay 
Brazil 


Colombia 
Costa Rica 


Brazil 
Colombia 


Costa Rica 
Paraguay 


2-0 


0-0 
1-2 


1-0 


--- 
--- 


--- 
--- 


--- 
--- 


--- 
--- 


2-1 
3-1 


0-0 
2-0 


--- 
--- 


--- 
--- 


--- 
--- 


--- 
--- 

TYRRELL Hatton a gana e evento inaugural LIV Golf 
Nashville riba diadomingo, resistiendo cu exito e desafionan 
di Jon Rahm y Bryson DeChambeau. E victoria aki ta marca 
e prome triunfo di Hatton desde januari 2021 na Abu Dhabi. 


Drentando den e ronde final cu un bentaha di tres ‘stroke’, 
Hatton a tira un 6 bou di 65, terminando seis stroke dilanti 
cu un total di 19 bou di 194 na The Grove. Su actuacion a 
inclui ocho birdies y dos bogeys. 
“E tabata agradabel pa hunga e ultimo buraconan y no tin 
competencia mucho preta”, Hatton a bisa, reflehando riba 
su victoria. “Despues di no a gana pa tres aña y mei, bo ta 
puntra bo mes si bo por haci’e atrobe . P’esey mi tabata 
contento cu mi por a demostr’e na mi mes.” 


E evento aki tabata Hatton su di nuebe desde cu el a uni cu 
LIV Golf, y su miho resultado anterior tabata un empate na 
di cuater luga. Su unico victoria den PGA tabata e Arnold 
Palmer Invitational 2020. E exito di Hatton tambe a contribui 
na su team, Legion XIII, sigurando su di tres titulo pa team 
cu captain Rahm anotando 68. 


Rahm, hungando su prome evento desde cu el a recupera di 


un infeccion den su pia cu a tene’e for di e US Open, no por 
a yega Hatton a pesar di un bon comienso. El a birdie tres di 
su prome cuater buraconan, pero el a sufri un setback den e 
di seis buraco par 4, caminda su tee shot termina den awa, 
loke a causa un dobel bogey. 


DeChambeau, kende a empata na di tres luga cu Rahm, 
Joaquin Niemann (62) y Lee Westwood (66) cu 12 bou par, 
tabatin su mes frustracion. Den par 3 15, su putt pa birdie a 
dribble for di e buraco despues di a dal e pin. 


Su compatriota Ingles Sam Horsfield a surgi demasiado laat 
cu cinco birdies den su ultimo nuebe holes, terminando cu 
un 65 den 13 bao par. 


E ronda a enfrenta un suspension cortico debi na un awasero 
torencial faltando cinco buraco. E wega a sigui despues di 
22 minuut, permitiendo Hatton completa su actuacion domi- 
nante y sigura e victoria. 


Hatton su victoria na LIV Golf Nashville no solamente ta 
pone un fin na su racha sin victoria, pero tambe ta reforsa su 
posicion como un competido formidabel den LIV Golf series. 


Tyrrell Hatton ta gana e LIV Golf Nashville inaugural 


Defendiendo su mes di Rahm y DeChambeau 

UEFA a anuncia mas medidanan di 
siguridad riba tereno pa Euro 2024 
despues di un aumento den invasionnan 
di tereno, y e incidente mas notabel a 
envolve fanaticonan cu tabata persigui 
Cristiano Ronaldo pa saca selfies. E 
decision aki ta bin despues cu por lo 
menos seis fanatico a purba di saca 
foto cu Ronaldo durante e victoria di 
Portugal 3-0 riba Turkia na Dortmund 
riba diasabra. 


Den un comunicado riba diadomingo, 
UEFA a confirma cu “lo implementa 
medidanan di siguridad adicional” den 
e 10 stadionnan cu ta carga e torneo 
na Alemania. Sinembargo, no a revela 
detayenan specifico di e protocolnan di 
siguridad actualisa. 
UEFA a enfatisa cu cualkier incur- 
sion den e campo ta un violacion di e 
reglanan di e stadion, cu ta conduci na 
expulsion, prohibicion di tur wega di e 
torneo y un denuncia penal formal pa 
traspasa. 


E invasionnan di e cancha a yega na su 
punto mas halto ora cu cuater fanatico 
a logra yega cerca Ronaldo durante e 
wega, y mas a purba di acerc’e despues 
cu e wega a caba. Mientras cu e intru- 
sion aki tabata parce di ta enfoca riba 
saca potret, e mehoracion di siguridad 
ta pa proteha e hungadonan di posibel 
daño. 
Otro incidente den Euro 2024 a inclui 
un aficionado cu un camera acercando 
Kevin De Bruyne di Belgica durante 
un wega contra Slovakia na Frankfurt. 
Ademas, varios wega a testigua con 


fanaticonan a drenta e cancha, loke 
a genera preocupacionnan tocante 
siguridad di e hungadonan. 


E medidanan aki ta bin como conse- 
cuencia di un problema similar na e 
final di UEFA Champions League tres 
siman pasa na London, unda, segun 
e reportahe, un oferta di placa di un 
presentando di YouTube a incentiva 


varios invasion di tereno di wega. 


For di diadomingo, e Euro 2024 lo a 
yega su punto memey, cu 26 di e 51 
weganan programa completa. E esfuer- 
sonan di siguridad mas grandi di UEFA 
ta diseña pa garantisa siguridad y inte- 
gridad di e partidonan cu ta keda, abor- 
dando e problema creciente di invasion 
di aficionadonan. 


Despues cu fanaticonan ta persigui Cristiano Ronaldo pa selfies 


UEFA ta aumenta siguridad na Euro 2024 

MAX Verstappen di Red Bull a sigura un victoria 
dominante den Grand Prix di Spaña, derotando 
e ‘pole-sitter’ di McLaren, Lando Norris, y ampli- 
ando su bentaha den e campeonato mundial 
di Formula1. E victoria aki ta marca e victoria 
number 61 den e carera di Verstappen, e di 
shete e temporada aki y e di cuater n’e circuito 
di Barcelona-Catalunya, caminda el a laga su 
marca pa prome biaha na 2016 ora e tabata un 
adolescente. 


Verstappen su victoria tabata un masterclass 
den careda, mustrando su habilidad pa presta 
bou di presion. Aunke e competencia tabata mas 
cera e temporada aki, Verstappen ta demostra 
constantemente su habilidad ora e ta mas impor- 
tante. Awor e ta lider di e campeonato di piloto 
di F1 cu 219 punto. 


Lando Norris, cu a cuminsa for di ‘pole position’, 
a bringa fuertemente pero finalmente a termina 
di dos, loke a hib’e na di dos luga den e clasifi- 
cacion di e campeonato cu 150 punto. E actua- 
cion aki a mira Norris supera Charles Leclerc di 
Ferrari, kende awor ta ocupa e di tres luga cu 
148 punto. 


Lewis Hamilton a completa e podium, sigurando 
e di tres luga pa Mercedes. Esaki ta marca e 
prome podium di e temporada di e shete biaha 
ex campeon, un mehoracion significante ora 
Hamilton ta sigui lucha pa bolbe den su forma 
dominante. 


E Grand Prix di Spaña a destaha e dinamica 
cambiante di e temporada 2024. Mientras 
Verstappen ta mantene un bentaha cla, e bata- 
yanan tras di dje ta intensificando, cu pilotonan 
manera Norris y Leclerc presionando duro pa 
nan luga den e clasificacion di e campeonato. 


Cu dies careda completa, Verstappen su lider- 
azgo den careda di campeonato ta fortalece su 
ambicion pa un otro titulo mundial. Segun cu e 
temporada ta progresa, fanaticonan por spera 
caredanan mas excitante y un competencia 
feroz, ya cu e pilotonan ta core pa cera e dife- 
rencia cu e campeon reinante. 


Verstappen ta triunfa den Grand Prix di Spaña 


y ta amplia e liderazgo di e campeonato 

E campeonato a cuminsa dia 20 di April cu 64 grupo. E fin di siman aki, 
Diabierna 28 di juni 8:00pm ta cuater a keda invicto y un so por bira 
campeon di Mens Erger Je Niet LIVE 2024. 


Siman pasa den e weganan Semifinal, e gruponan di Mens cu a hunga 
tabata Falcetas, WEB, Blue Energy Hilton Hotel, Busje Komt Zo. Despues 
a sigui Oruans Rocks, Pv 2 Good 4, Gaña Sa, Pevesa Setar. Y diasabra 
tabata, No Cunsumi, Kill By The Dice, Busje Komt Zo, Blue Energy Hilton 
Hotel. 


Den un par di wega dramatico yena di tension y alegria, esunnan cu ta 
sigui pa e gran final pa e diabierna awor 28 di juni ta e cuater gruponan 
invicto: Oruans Rocks, Gaña Sa, Blue Energy Hilton Hotel y No Cunsumi. 


Centro di Bario Brazil ta invita tur grupo di Mens Erger Je Niet LIVE, pa 
8:00pm bin presencia e bataya entre e invicto. 


Despues di tur e tiramento di “DOW” e famoso DJ di C.B.B ta bay sorprende 
tur presente. Entrada ta un smile, pero mester ta uno masha grandi “Si”!!. 
Danki atrobe di parti Eddie Dandlau y C.B.B, na tur 64 grupo cu a haci e di 
16 aña di Mens Erger Je Niet LIVE un exito atrobe. 


Cua grupo ta bira Campeon di Mens Erger Je Niet LIVE 2024 


Oruans Rocks, Gaña Sa, Blue Energy Hilton Hotel of No Cunsumi? 


19 
Diamars, 25 Juni 2024 
CULTURA • HISTORIA 
AWEMainta 


ARUBA, conoci pa su topografia casi plat, ta sorprende 
bishitantenan cu dos formacion di piedra extraordinario, 
Casibari y Ayo. A pesar di su proximidad, cada sitio ta ofrece 
un experiencia unico, contribuyendo n’e carisma di e isla. 


E formacionnan di piedra di Casibari, situa den un zona resi- 
dencial, ta resalta pa nan barancanan colosal di tonalita. E 
trapi specialmente diseña ta guia e bishitante explorado te 
n’e top, dunando un bista di 360 grado di e isla. Integracion 
di un caminda pa cana y Wi-fi gratis ta mehora e experiencia. 
E barancanan, misteriosamente agrupa, ta invita na inter- 
pretacionnan di formanan manera parhanan y dragonnan. 
E sitio ta yen di cadushi, y observadonan fortuna por mira 
lagadishi, yuwana of Aruba su shoco. E origen di Casibari ta 
keda un misterio, loke ta laga un sensacion di intriga liga n’e 
pueblo indigena Arawak di Sur America. 


Na otro banda, e formacionnan di piedra di Ayo, den un 
ambiente remoto, ta asumi un aire di misterio. Considera 
sagrado p’e pueblo Caquetío, e habitantenan pre-colonial, 
Ayo ta ofrece piedranan imponente y dibuhonan antiguo cu 
ta data di miles di aña. E sitio aki ta ofrece un biahe historico 
y cultural memey di naturalesa. 


Tur dos formacion ta ofrece oportunidadnan pa cana. E 
formacionnan di piedra di Casibari, cu barancanan sculp- 
tura pa biento, ta atende excursionistanan di tur edad. Trapi 
y railing ta facilita exploracion, cu ta conduci na un bista 
panoramico, cu ta inclui un bista di e costa Venezolano den 
dia cla. E formacionnan di piedra di Ayo, cu tunel y gangnan 
smal, ta priminti emocion, hunto cu rikesa historico. 


P’e miho experencia, bishita Casibari mainta trempan of 
atardi laat pa evita e calor di merdia. E clima por ta fuerte, 
pa cual ta crucial pa hiba awa, sombre, bril di solo, sunblock 
y sapato adecua. Programa bo bishita pa evita multitud di 
turista ta garantisa un encuentro mas intimo cu e maraviya 
natural aki. 


Embarca den un biahe pa pasado y presente di Aruba, unda 
e misterionan antiguo ta topa cu exploracion moderno den 
e formacionnan di piedra di Casibari y Ayo. 


CULTURA Y HISTORIA 


E paisahe mistico di Aruba: 


Formacionnan di Piedra Ayo y Casibari 

CU un legion di fanatico cu ta bin den aumento despues di 
cada estreno, e serie “The Bridgerton”, basa riba e bukinan 
di Julia Quinn, no ta laga ningun hende indiferente y ta 
demostra pa ta ambiental den e epoca historico no ta un 
impedimento pa converti den un referente estetico riba tur 
nivel. Despues di un cantidad di articulo cu a genera desde 
su “bouketnan” di flor te n’e bebida cu nan personahenan 
ta bebe, awo a yega turno di e bisti delicado y simpel, cu 
e protagonistanan ta luci. Un reinterpretacion di e silueta 
imperio of estilo regencia manera cu tabata conoci popular- 
mente na Inglatera ora di coincidi cu e reinado di rey George 
IV. 


Reconocibel pa su cintura halto - net bao di e pecho -, escote 
cuadra y pronuncia, e manganan abulta y un saya amplio y 
recht cu ta yega te n’e pianan, a conta cu siguidonan fiel 
manera Josephone Bonaparte of e condesa di Cinchon. 
Compaña pa e tehidonan liviano y delicado manera batista, 
tweel of gasa, den e version Brigertoniano ta existi un fiha- 
cion special p’e textura sedoso di e telanan den tono biña y 
magenta - fuera di un infinidad di pastel-, e plooi- y e borda- 
donan of crea un layering sutil cu handschoen of jacket cu 
ta match. 


E proposicion terenal p’e primavera-zomer 2024 aki ta yena 
cu exactitud di e escote imperio y e manganan rondo pero 
laga e imaginacion bula den tur tipo di largura, colo y print 
- cu hopi flor di zomer-. Y manera semper, e estilismo ta 
hunga un rol importante, pasobra nos por tin e paña bisti su 
so of riba un blusa basico di catuna, bao di camisa mascu- 
lino of cu un saya transparente. E obhetivo ta hunga. 


1. Reformation 
E compania Californiano conoci pa su bistinan ultra femenino 
y vaporoso ta join bridgertoncore cu multitud di bisti manera 
Rheqa, di preciso corte imperio y cu strik cu ta plooi n’e 
brasanan pa intensifica e efecto abulta di e schoudernan. 
Disponibel den beige, preto y print di flor vintage. 


2. Ganni 
E proposicion Danes ta añadi un toke grunge cucapa di 
cloque y plooi cu ta presenta e escote cuadra y e manganan 
abulta di estilo imperio. 


3. &Other Stories 
E version ‘cortesano’ di e bisti imperio cu un escote na plooi 
y cintura di bij ta eleva den e bisti aki, danki n’e silueta midi 
suavemente acaba y den colo cyan. 


4. Sister Jane 
E hardinnan Bucolico ta un tonico constante di e serie cu ta 
replica e primavera aki den e bistinan plaga di print floral. E 
bisti Floral Notes, confecciona cu un tehido di gasa, ta añadi 


T E N D E N C I A 


Brodgertoncore 


Asina e bisti di estilo imperio ta cu ta 
faborece y ta un exito e temporada aki 


>> 

e plooinan tanto n’e brasanan como n’e torso pa dulcifica e 
figura. 


5. Rixo 
Otro proposicion ‘cortesano’ hiba e biaha aki n’e pradera, e 
bisti Isla ta conta cu un microprint di cuadra diseña pa Ciao 
Lucia y un escote cu un cinta den e mesun tono di blauw. 


6. Cecilie Bahnsen 
E closet crea p’e diseñado Danes lo ta e soño di Penelope 
Featherington (y di cualkier persona). E bisti Gwen fabrica 
na midi - bao peticion - ta cortico y ta maximalisa e estilo 
imperio cu un waterval di volumen y un volante asimetrico 
cu ta recore e curpa. E saya den forma di nubia - tur un seyo 
di Bahnsen - ta contrapone n’e manganan di volante uni pa 
un cinta n’e lomba. Puro fantasia. 


7. H&M 
E proposicion urbano y informal di e marca Sueco ta liviano 
n’e cintura cu un “beehive” na e lomba y un laso cu ta permiti 
ahusta e escote den un print di microflor. 


8. Susan Fang 
E creacion aki di e diseñador radica na London ta fundi e 


fairycore asina presente den e lunanan aki cu tur cos imagi- 
nario di e serie Mericano aki. E escote imperio ta mantene 
un tiki losjes, pero uni na strep fini y dobel y un manto di 
twiel di colo den relieve. 


9. Mango 
Den zomer, simplifica casi semper t’e miho opcion. Si nos 
elimina e pencilskirt di e bisti original, nos ta haya un mini- 
dress elegante y perfecto pa e dianan di calor cu ta conserva 
e esencia di estilo imperio Disponibel den blauw Klein y print 
di flor. 


10. Sfera 
E diseño aki ta transforma un bisti di epoca den un hit retro 
p’e saya estilo 70 y print di flor vintage. 


11. Damson Madder 
E compania Ingles cu a bira viral riba Instagram y TikTok, 
sa bon loke ta manda riba red. E bisti Heidi ta responde n’e 
demanda Bridgerton cu un corta midi, detaye di plooi n’e 
busto y un diseño floral. 
12. Zara 
E formula di Inditex ta pasa pa simplifica e cintura, relaha e 
saya y cort’e di largo. E resultado, un bisti light, hopi girly y 
sin pretension pa bistie henter zomer. 

NOS ta celebra e victoria den parlamento na 
defensa di matrimonio entre un homber y un 
muhe. E resultado di dia 8 di mei hunto cu 
esun di dia 19 di juni 2024 ta un alivio pa e 
mayoria di pueblo, pasobra un votacion den 
parlamento no mag di cambia e destino di un 
pueblo cu ta identifica su mes como religioso 
(segun CBS 94% ta religioso y 75% catolico). 
Sea cu bo ta catolico, protestant, evangelico, 
pentecostal of otro religion, nos ta kere den e 
dignidad di cada persona sin importa su reli- 
gion, rasa of orientacion sexual. Tambe nos ta 
kere cu tur hende, sin importa ken, ta merece 
proteccion huridico den nos leynan. Esey no 
ta kita cu riba tereno cultural nos ta keda 
conservador y derechista. 


Un gran elogio ta bay pa cada ciudadano cu 
a mustra nos politiconan cu norma y balor ta 
importante. Cada ciudadano cu a marcha y 
cada un di e 18 mil firma pa conserva matri- 
monio. Sin boso bos y compromiso, nunca 
nos lo a logra. Tambe nos gratitud ta bay na 
Iglesia Catolico, Iglesia Protestante, ICA, tur 
lider religioso y tur persona cu a uni activa- 
mente na defensa di balornan tradicional. 
Boso luz mester sigui briya. 


Sin embargo, e guera ta continua, pasobra e 
coalicion Accion21-MAS-RAIZ ta keda deter- 
mina pa impone nan ideologia iskierdista riba 
henter un comunidad. 


Laga mi duna tres ehempel con nan ta 
completamente dispuesto pa troce nos 
reglanan Constitucional pa logra nan meta: 
1. Miguel Mansur a lansa e pensamento cu 
un voto contra e ley di matrimonio homo- 
sexual ta un voto cu ta viola nos Constitucion. 
Los for di tur teoria cu ta den su cabes, su 
argumento ta completamente ridiculo. Nos 
Constitucion ta garantisa e libertad pa cada 
parlamentario vota su consenshi y e libertad 
ta bay asina leu cu si parlamentarionan no ta 
di acuerdo cu e contenido di nos Constitucion, 
nan por vota pa cambia su contenido. Pero e 
argumento no ta mas cu un pretexto, pasobra 
loke Miguel kier, ta impone su ideanan cueste 
lo que cueste. P’esey e no ta ria pa menasa 
Dowers cu pa motibo di su voto contra e no lo 
por bira minister di husticia den un coalicion 
AVP-Accion21. 


2. Miguel Mansur a declara dia 19 di juni 
2024 den prensa cu e dia ey tabata un dia 


scur pa democracia y cu cierto grupo reli- 
gioso ta corumpi politica y ta denigra nos 
Constitucion. E realidad ta cu ciudadanonan 
cu un conviccion religioso a haci uzo di nan 
derechonan democratico cu ta hancra den nos 
Constitucion pa para y marcha pa nan opinion. 
Es mas, ta Miguel ta esun cu ta contra democ- 
racia: e no kier ningun forma di referendum y 
e ta contra cualkier tipo di dialogo cu person- 
anan cu ta defende norma y balor tradicional, 
pasobra e no kier duna plataforma na ideanan 
inspira riba cristianismo. Segun Miguel hende 
Cristian no tin derecho pa vocifera nan opinion 
of pa wordo scucha. 


3. Marisol Tromp aparentemente tabata 
convenci cu nan mester a presiona parlamen- 
tarionan cu tabata duda ainda. P’esey Marisol 
a pasa henter dia 8 di mei 2024 gañando cu 
tin un regla huridico cu ta stipula cu parlamen- 
tario cu kier abstene di vota mester bandona 
sala. E supuesto regla ey simplemente no ta 
existi den nos leynan. Obviamente “el tiro la 
salió por la culata”, pasobra su intimidacion a 
resulta den e resultado di voto 10-10. Como 
cu Accion21-MAS-RAIZ ta mal perdedo, nan a 
bay uza e mesun mentira di e supuesto regla 
cu mester bandona sala pa retira tanto grifÏer 
como presidente di parlamento for di nan 
puesto. 


Pa impone nan meta e grupo iskierdista 
Accion21-MAS-RAIZ ta bay mucho mas leu 
cu simplemente troce nos reglanan constitu- 
cional, pasobra nan tambe ta troce enseñansa 
religioso y ta fomenta odio contra hende cu ta 
identifica como cristian. 


Laga mi duna tres ehempel di con nan ta 
demonisa creyente: 
1. Miguel Mansur a dirigi su mes na creyen- 
tenan evangelico, bisando: “Si bo fe ta bisa bo 
odia un hende, bo mester di un religion nobo.” 
Asina Miguel ta troce e berdad cu e crey- 
entenan aki ta kere cu Dios a stima nos tur 
asina tanto cu El a manda Hesus pa muri pa 
nos picanan. E creyente ta kere den e manda- 
mento di Hesus pa stima bo prohimo manera 
bo mes. Pero e tambe ta kere cu e practica 
homosexual ta un pica. Esey no ta odio, sino 
fe. 


2. Misha Raymond na su turno ta bende e idea 
cu un perspectiva religioso ta hiba na suicidio 
bao di hobennan. E ponencia ey tambe ta 
demonisa cristianismo como algo peligroso, 
creando un argumento pa elimina cristian- 
ismo. 


3. Raymond Kamperveen ta boga pa bin cu un 
impuesto special pa iglesianan, insinuando cu 
e iglesianan ta haciendo algo malo y cu p’esey 
mester castiga iglesianan financieramente. 


E retorica di Accion21-MAS-RAIZ ta fomenta 
odio contra religion. Tambe nan retorica ta 
conduci na destruccion di matrimonio tradi- 
cional y di e definicion di kico ta un homber 
y un muhe. Ademas nan retorica ta conduci 
na silencia creyente y elimina religion for di 
e ambito publico. E manera pa logra esaki ta 
door demonisa religion, cambia ley y penetra 
den e mente di nos yiunan na scol uzando 
bullying como pretexto. 


Nos ta kere den tolerancia y dialogo, p’esey 
nos ta keda semper dispuesto pa un comber- 
sacion serio riba nos conviccionnan. Pero nos 
no por acepta un agenda asina peligroso haya 
raiz den nos comunidad. P’esey nos mester uni 
forsa contra opresion, persecucion y discrimi- 
nacion di hende religioso. Nos mester bin cu 
un ley di referendum pa pueblo por expresa su 
mes directamente. 


Nos mester ancra e definicion di matrimonio 
den nos Constitucion pa asina ningun hues 
por mishi cu esaki mas. Nos mester vota 
consciente di e peligernan. P’esey sostene 
candidatonan cu a demostra un compromiso 
cu e causa. Pasobra trahando hunto nos ta 
aumenta nos bos y nos impacto. Pasobra e 
bataya nos gana, pero e guera ta continua! 


Parlamentario independiente Ryçond do Nascimento: 


E bataya nos a gana, pero e guera ta continua 


23 
Diamars, 25 Juni 2024 
COMUNIDAD 
AWEMainta 


ARUBA Airport Authority N.V. (AAA) cu masha 
placer a organisa e di dos evento drive-thru pa 
chekeo di salud y bienestar di e comunidad di 
aeropuerto riba e dianan 10, 11 y 12 di juni 
2024. 


Coincidiendo cu aeropuerto su enfoke riba 
salud y bienestar y alabes basa riba Sustainable 
Development Goals (SDGs) di Nacionnan Uni, e 
Airport Community Health and Wellbeing Drive- 
Thru Check tabata un evento di tres dia na 
aeropuerto mes, aki ta caminda tur stakeholder, 
third parties y vendors a ricibi e invitacion pa 
pasa e sala VIP di aeropuerto pa realisa un 
chekeo personal di salud. Mas di 250 miembro 
cu ta forma parti di e comunidad di aeropuerto 
a participa n’e evento, incluyendo e personal di 
AAA, Ground Handlers, Aduana, Cuerpo Policial, 
US CBP, Total Cleaning y Concesionaires. 


E control di salud a consisti di un test di presion 
di sanger, sucu den sanger, calculacion di body 
mass index (BMI) y presion di wowo. Unabes 
cu a keda cla cu e chekeo di salud, cada 
persona a ricibi nan resultado. Coincidiendo cu 
e metanan di salud y bienestar di AAA, Health 
and Wellbeing Drive-Thru Check, cu a dura tres 
dia tabatin como meta pa stimula e comunidad 
di aeropuerto pa concentra riba nan bienestar 
fisico door di tuma medida preventivo den nan 
estilo di bida p’asina garantisa bon salud y evita 
malesa y biba den cu balansa di curpa y mente. 


Den e siguiente Health, Safety and Sustainability 
Week 2024, lo presenta e resultadonan di e 
Airport Community Health and Wellbeing Drive- 
Thru Check n’e comunidad p’asina brinda infor- 
macion general tocante e estado di salud di e 
comunidad di aeropuerto y brinda recomenda- 
cion adicional p’asina biba un bida mas balansa. 
“Nos ta hopi contento cu e participacion na e 
evento Health and Wellbeing Drive-Thru Check 
y cu e interes demostra di parti di e miem- 
bronan di e comunidad di aeropuerto pa nan 
salud y bienestar. Ademas e evento aki tambe 
ta fortalece e compromiso cu nos stakeholders, 
ta demostra nos compromiso cu e comunidad di 
aeropuerto y ta crea un sentido fuerte di comu- 
nidad en general”, asina Angeline Flemming, 
Director of Health, Safety and Sustainability na 
AAA, a expresa. 


Construyendo un comunidad mas saludabel den aeropuerto 

RBC ta promoviendo un medio ambiente 
saludabel y preservando nos ecosistema p’e 
generacionnan futuro. Den reconocemento 
di Dia di Medio Ambiente y Dia Mundial di 
Ocean, un total di 750 boluntario di RBC den 
ocho pais di Caribe, a participa den un limp- 
iesa masivo. Durante e actividad aki, a logra 
recolecta mas di 9 ton di sushi y desperdicio 
na diferente beach. 


Na Aruba, 27 empleado di RBC hunto cu nan 
famia, a ofrece nan mes como boluntario pa 
haci Grapefield Beach limpi. Durante e dia aki, 
a logra recolecta 1100 kilo di sushi, contribuy- 
endo significativamente na limpiesa y conser- 
vacion di e area. E iniciativa aki ta parti di e 
compromiso continuo di RBC pa fomenta e 
conscientisacion ambiental y e accion comu- 
nitario, sigurando cu e beach y e oceannan di 
Caribe t’e luganan mas limpi y saludabel pa 
tur. 


E participacion activo di e empleadonan di 
RBC y nan famia den e actividadnan aki ta 
demostra e spirito di colaboracion y respon- 
sabilidad pa medio ambiente. E esfuersonan 
aki no solamente ta yuda mantene e beachnan 
limpi, sino cu tambe ta sirbi pa educa e comu- 
nidad riba e importancia di e conservacion y e 
maneho adecua di e residuonan. Cu iniciativa 
manera esaki RBC ta reafirma su dedicacion 
na sostenibilidad y e proteccion di e ecosiste- 
manan marino y di costa p’e generacionnan 
venidero. 


A recoge mas di 1100 kilo di sushi 


durante RBC Beach Cleanup na Grapefield 

DEN aña 2023 Departamento di Salud Publico den colabo- 
racion cu WHO/PAHO y Central Bureau of Statistics (CBS) a 
organisa un investigacion Nacional cu a carga e nomber di 
STEPS 2023. 


Meta di STEPS 2023 tawata pa colecta informacion valioso 
riba salud di nos comunidad di forma cu organisacionnan 
encarga cu maneho di salud publico por ricibi un bista actual 
di e salud di nos poblacion pero tambe conoce e factornan 
di riesgo cu por conduci na malesanan cronico. Conociendo 
e factornan di riesgo aki e diferente organisacionnan lo por 
traha riba maneho nobo mas dirigi riba mehoracion di e 
salud di nos hendenan. 


Riba topico di uzo di alcohol, investigacion Nacional STEPS 
2023 a conclui cu 21% di Aruba su populacion ta participa 
na bebemento di alcohol excesivo. 
E hende homber ta bebe mas alcohol cu un averahe di 5.5 


bebida pa ocasion compara cu e hende muhe cu ta bebe 3.3 
bebida pa ocasion. 


Uzo excesivo di alcohol por conduci na sobre peso, problema 
cu salud mental, cancer y por afecta organonan manera 
curason, higra y stoma. 
Cu e informacion aki conoci, e ora a yega pa nos dal e paso 
pa nos salud y “cambia nos habitonan” abo ta cla p’e? 


STEPS 2023 


Resultado di investigacion 


riba uzo di alcohol 

ARUBA Human Resources Association (AHRA) a tene su 
reunion general riba e topico di con pa mejora e retencion 
di talento den un mercado laboral competitivo. E reunion 
general a tuma luga na La Cabana conference room. Durante 
e reunion aki AHRA a yama bon bini na su miembro nan y 
tambe no-miembro cu a bini hunto pa explora strategianan 
y tambe haya mas conocemento riba e topico crucial. 


AHRA tabata tin e privilegio di por a introduci su Presidente 
di AHRA, Charlène Nectar di U-sparkPeople Management 
& Development Consultancy, como nan orado di honor, 
compartiendo su experticio riba e topico crucial aki. 


Estadisticonan reciente a wordo comparti riba e escasez 
di trahado riba e mercado laboral, subrayando e problema 
critico di perde empleadonan talentoso. Additionalmente, a 
haci un real-time survey cu esunnan presente, riba e punto 
di con pa yena posicionnan complica y tambe retene talento. 
Despues un seccion a tuma luga unda por a brainstorm riba 
strategia di retencion di empleado nan di compania. Tambe 
a discuti desaroyonan reciente den sector hotelero y tambe 
di comercio.  


Puntonan importante riba strategia pa retencion de talento 
ta inclui:  
• con pa crea balornan manera experencia, compronde- 
mento di trabao pa atrae pero tambe retene e empleado nan 
aki.  
• tin un bon relacion entre organisacion y empleado nan 
• encurasha continuacion di enseñansa y tambe desaroyo di 
e empleado nan 
• oportunidad pa crece den carera di trabou 
• planificacion di sucesion di e compania.  
• Artificial Intelligence  


E board di AHRA ta contento cu e resultado di e reunion 


general aki. Riba e nivel halto di interes y e asistencia ricibi 
ta subraya e importancia di e topico aki pa HR y mas profe- 
sionalnan na Aruba. AHRA lo continua explorando topico 
nan nobo y relevante hunto cu su miembro nan y tambe e 
no-miembro nan.  
   
Pa mas informacion y interes di con pa bira miembro di 
AHRA por manda un e-mail na nos Director of membership 
na: membershipahra@gmail.com 


AHRA a tene su reunion general di juni 


Topico: Con pa mehora retencion di talento den un mercado laboral competitivo 

ARUBA Bank ta contento di a participa den e seminario “Mi 
Poder Financiero” organisa pa Fundacion Plan di Bida Aruba, 
cu a tuma luga na Renaissance Convention Center. 
E evento a trece nos comunidad hunto pa siña tocante e 
aspecto nan esencial di un bon maneho financiero. 
Fundacion Plan di Bida Aruba, a organisa e seminario aki pa 
promove un bon maneho financiero y duna solucion nan prac- 
tico pa maneho di finansa. Nan programa ta inclui plan di 
presupuesto, di debe y areglonan di pago pa duna sosten n’e 
comunidad. 


E seminario a conta cu participacion di diferente experto local, 
notario, realtor y profesionalnan legal. Aruba Bank a duna un 
presentacion tocante e paso nan pa yega na bo propio cas. 
Participantenan tabatin oportunidad pa bishita e “booth” di 
Aruba Bank pa informacion y conseho financiero personalisa 
tocante hipoteca. 
Aruba Bank ta orguyoso di a participa den un evento cu ta 
promove bienestar financiero den nos comunidad. 
P’esnan cu no a logra asisti e seminario of cu tin mas pregunta 
tocante di hipoteca, por bishita e website  www.arubabank. 
com. 


Participacion exitoso di Aruba Bank 
na Seminario “Mi Poder Financiero” 

DIABIERNA 21 di juni Prome Minister Evelyn 
Wever-Croes tawata presente na Aeropuerto 
Internacional Reina Beatrix pa celebra e entrega 
di fase 1A di e proyecto Gateway 2030 y p’e despe- 
dida di e actual CEO di AAA señor Joost Meijs. 


Prome Minister a indica cu esaki t’e apertura di un 
sala nobo di US Departures, cual lo ta completa- 
mente operativo na comienso di 2025. E ta parti 
di e proyecto Gateway 2030 di e aeropuerto cu 
ta diseña pa mehora e facilidadnan di Aeropuerto 
Internacional Reina Beatrix y asina duna e miho 
servicio posibel n’e pasahero. Ta trata di un facil- 
idad moderno, espacioso y cu pinturanan di e 
artista local Armando Goedgedrag. 


Riba e anochi aki tambe a tuma despedida di e 
actual CEO di Aruba Airport Authority N.V., señor 
Joost Meijs cu ta den e funcion aki desde 2019. 
Señor Meijs lo bandona su funcion na July 2024, 
unabes cu e termina cu su mandato di cinco aña. 
E mandatario a gradici señor Meijs pa su contri- 
bucion cu pais Aruba y a dese’e hopi exito den 
futuro. 


“E sala nobo di US Departures ta un proyecto hopi 
bunita cu a cuminsa den nos Gobierno. Aeropuerto 
di Aruba a wak temponan menos bon durante e 
pandemia. Tawata temponan dificil y di hopi incer- 
tidumbre. Nos a dicidi di habri frontera atrobe y tur 
cos ta indica cu esaki tawata e miho decision pa 
Aruba. E tempo ey hasta AAA a proyecta cu Aruba 
lo ta bek riba pia te aña 2025. Cu hopi orguyo mi 
por bisa cu ya na 2022 a mira e recuperacion y 
na 2023 e recuperacion tawata completo. Awe por 
celebra e proyecto aki danki na tur ciudadano di 
Aruba cu semper ta traha duro pa hiba nos pais 
padilanti. 


Pabien Aeropuerto Internacional Reina Beatrix p’e 
logro aki. Danki na colega Minister Dangui Oduber 
pa su vision y determinacion y danki na tur e ekipo 
di AAA cu a haci esaki posibel. Esaki ta un otro 
joya di proyecto di nos Gobierno. Nos no a realisa 
tur nos metanan ainda, pero nos ta logrando si”, 
Prome Minister a termina bisando. 


Un otro joya di proyecto di Gabinete Wever-Croes 


Aeropuerto Internacional Reina Beatrix a celebra 


entrega di fase 1 di proyecto Gateway 2030 

DIABIERNA ultimo, Prome Minister Evelyn Wever-Croes a 
asisti n’e inauguracion di e “Operation Command Center”, cu 
ta un proyecto hopi importante pa cuerpo policial, mirando 
cu e lo facilita nan trabou pa loke ta siguridad di pais Aruba. 
Un proyecto cu a tuma su tempo, pero cu awe ta ofrece e pida 
baranca aki e “Operation Command Center” mas moderno 
den region, consistiendo di funcionalidad integro y tecno- 
logia avansa. 


Prome Minister a indica cu Aruba a pasa den temponan hopi 
dificil debi n’e pandemia, y e tempo ey comunidad completo 
a uni den determinacion pa saca e pais di e crisis, y traha pa 
hib’e padilanti. Cu e inauguracion di e centro aki, por mira 
bek cu tur e esfuerso cu a wordo haci e tempo ey, awe a duna 
su fruto. Awendia pais Aruba ta gosa di un economia solido 
danki n’e crecemento grandi di turismo, un porcentahe di 
desempleo mas abou, y un finansa publico na ordo, segun 
institutonan manera CAft y IMF. Tambe segun un investiga- 
cion di The Telegraph di Inglatera, Aruba ta un di e paisnan 
mas safe den e region. 
“Nos a saca nos pais di crisis, nos a stabilisa nos pais, y awor 
nos compromiso ta pa crea progreso y prosperidad pa tur 
ciudadano di nos pais” Prome Minister a expresa. 


P’esey e proyecto aki ta hopi importante pasobra e ta 
aumenta e siguridad di tur ciudadano, y unabes bo pais ta 
sigur, turistanan lo sigui bin, yudando asina e desaroyo y 
crecemento economico. 


Mirando e presupuestonan cada aña, por tuma nota cu 
Minister di Finansa Xiomara Maduro semper a traha di cerca 
cu Minister di husticia Rocco Tjon p’asina aumenta e presu- 
puesto di cuerpo policial, cu e meta pa crea un pais mas 
sigur pa tur ciudadano. 


“Mi kier a felicita cuerpo policial, tur esnan cu ta bay labora 
den e centro aki, y esnan cu indirectamente lo bay probecha 
di e fruto di e centro aki. E “Operation Command Center” aki 
t’esun mas moderno den nos region y ta localisa na Savaneta. 
Mi deseo ta p’e centro aki, facilita e trabou di tur esnan cu tin 
cu percura cu nos pais ta sigur. 


Tambe, mi kier gradici tur esnan cu a haci esaki posibel. Un 
danki na Setar pa nan partnership y colaboracion den haci 
e centro aki un realidad hunto cu Gobierno. Aunke e no ta 
cu nos mas, mi ta gradici Señor Pourier (q.e.p.d), cu a traha 
hopi duro riba e proyecto aki, y cu awe no ta na bida pa wak 
e fruto di su trabou. Un danki tambe na ful e ekipo di Minister 


Rocco Tjon cu a traha hopi duro pa por a logra e metanan 
proponi, y na cuerpo policial pa kere den e proyecto y brasa 
e proyecto. 


Aruba por ta hopi orguyoso cu e “Operation Command 
Center” aki, danki n’e compromiso di cada un di boso. Para 
akinan mi no por keda sin menciona ex minister di husticia 
señor Rudy Croes (q.e.p.d) cu semper a soña di bin cu loke 
e tabata yama un central, consistiendo di ekiponan mas 
moderno, y mas innova pa yuda haci Aruba mas sigur. Awe 
danki na Minister Rocco Tjon, su soño a bira realidad. Den 
nomber di pueblo di Aruba, y den nomber di ex-minister 
Rudy Croes mi kier a bisa bo danki pa bo determinacion, y 
vision pa haci Aruba un luga mas sigur na unda nos tur por 
biba y lanta nos yiunan den dje. Nos no a logra tur loke nos 
a compromete nos mes pa logra pero nos ta logrando si”, 
Prome Minister expresa. 


Gabinete Wever-Croes ta cumpli! 


E proyecto “Operation Command Center” a wordo inaugura 

NA Aruba ta conoci cu 131 ta un organisacion cu banda di 
su propio proyectonan, ta desaroya y implementa proyec- 
tonan pa diferente organisacion Internacional aki na Aruba. 
Na 2023 131 a ser acerca pa Pan American Development 
Foundation pa desaroya un proyecto cu ta stimula empatia 
bao di hobennan local y migrante pa cu otro. 


Discriminacion ta algo cu ultimo tempo mas y mas ta 
presenta. Discriminacion ta ora un persona of un grupo 
di persona ta ser trata desigual door di nan rasa, color di 
cuero, idioma, creencia politico of otro, origen etnico of 
social, religion, sexo, edad, condicion fisico of mental, orien- 
tacion sexual of cualkier otro circunstancia. Discriminacion 
hopi biaha ta presenta door di xenofobia. Xenofobia ta ora 
un persona tin miedo of odio pa algo cu ta wordo mira como 
di afo of straño. 


Discriminacion ta haci daño na salud di un persona. 
Experiencia cu discriminacion ta doloroso, ta duna un sinti- 
mento di no ta parti di un comunidad, y no mag di participa 
den e comunidad. Discriminacion ta zorg pa personanan 
perde confiansa den instancianan y ta sinti nan insigur. 


Na 2023 131 a crea e proyecto ‘My Story’, y a implementa 
‘My Story’ na Aruba. ‘My Story’ ta un proyecto cu ta stimula 
empatia entre hobennan local y migrante, y asina aki reduci 
discriminacion y xenofobia. Danki na fondo proporciona 
door di e ‘Bureau of Population, Refugees, and Migration’ 
(BPRM), 131 conhuntamente cu ‘Pan American Development 
Foundation’ por a cuminsa cu implementacion di ‘My Story’ 
den 2024. 


8 hoben local y 8 hoben migrante a participa na ‘My Story’. E 
grupo di hobennan migrante ta consisti di hobennan naci na 
Colombia, Haiti y Venezuela. ‘My Story’ a consisti di 6 sesion 
caminda e hobennan a siña tocante Derecho di Mucha, 
Igualdad, creacion di arte y actuacion, a crea un arte y a 
crea y actua den un short movie. 


E short movie ‘My Story’ ta un inspiracion di y ta skirbi p’e 
hobennan, y ta un ilustracion di nan experiencia cu e bishi- 
tanan na cas di otro. 
Den ‘My Story’ e hobennan ta ilustra con nan ta desea pa 
un hogar ta, y simultaneamente con nan ta desea p’e hogar 
Aruba ta. 


Diabierna binidero e short movie ‘My Story’ lo ser estrena 
na Aruba den e IMAX Auditorium na The Movies @ Gloria pa 
3:00 di atardi. Banda di e estreno di e short movie, simul- 
taneamente lo tuma luga un exposicion di e pinturanan cu 
cada un di e hobennan a crea. Cada pintura t’e storia indi- 
vidual di cada hoben. 


131 y Pan American Development Foundation ta hacie 
posibel pa banda di e invitadonan, 15 persona por presencia 
e estreno di ‘My Story’. Si bo persona ta interesa pa pres- 
encia e estreno bo por manda nos un e-mail na 131aruba@ 
gmail.com. 


Pa mas informacion tocante ‘My Story’ por tuma contacto 
cu 131 via nos website: 131.aw, facebook: https://www. 
facebook.com/aruba.131/, email: 131aruba@gmail.com of 
telefon 5886138/ 5884011. 


Estreno di e short movie ‘My Story’ 

DIRECTIE Natuur en Milieu (DNM) ta 
desea pueblo un Feliz dia di Dera Gay 
y kier avisa pueblo pa ban celebr’e 
conscientemente cu amor pa tradicion 
respetando naturalesa y medio ambi- 
ente. Nos kier alabes menciona cu nos 
antepasado manera e indjannan di 
Mexico y Venezuela a bini Aruba y a 
trece hopi practica di agricultura. 


Tambe nan a trece nan tradicionnan y 
custumbernan di cual nos a incorpora 
den nos cultura local. 
E tradicion di Dera Gay mes ta uno cu ta 
bini di e celebracion di agricultura y un 
cosecha exitoso. Un cosecha exitoso ta 
nifica cu despues tin restonan cu no ta 
uza y esaki nan tawata kima den forma 
di celebracion. 


E tera cu e sas ta bolbe uza den e suelo 
di e siguiente cosecha. Locual cu ta 
resta no mester clasifica esaki pa sushi. 
Como cu a keda practica e parti di kima 
resto, hendenan a pone otro cosnan 
den e restonan organico y consecuent- 
emente a cuminsa kima nan hunto. E 
problema di kimamento sin control riba 
e dia di Dera Gay t consecuencia. 


DNM ta desea di aclaria cu e practica cu 
tawata algo spiritual-cultural mester 
keda uno cu tin di haci cu cosecha y 
agricultura pa evita cu hende ta kima 
sin control. 


E Cultura of tradicion di Dera Gay y 
e asunto di kimamento no kiermen 
cu nos mester ta actua contra ley of 
causa daño na nos salud, e naturalesa 
y medio ambiente. P’e motibo aki DNM 
kier avisa pueblo tambe pa pone aten- 
cion n’e siguiente puntonan. 


Ta prohibi pa cende candela riba 
caminda publico. Esaki ta prescribi 
den articulo 14 di e ordenansa di polis 
(APV). 


Segun articulo 8 di APV, ta prohibi pa 
causa molester na bisiña por ehempel 
door di cende candela y kima. Pone 
atencion na unda ta cende candela. Tin 
tereno di naturalesa cu ta protegi pa 
ley y ta prohibi pa cende candela den 
e areanan aki. 


Manera Spaans Lagoen, Parke Nacional 
Arikok, nos areanan di parke marino. 
E motibo p’esaki ta cu e candela ta 
causa daño na nos flora y fauna, por 
ehempel matanan di mangel, parhanan, 
cangreunan y otro sortonan 


E daño cu kimamento den aire liber ta 
causa ta cu particulanan (stof) y gas 
(diferente sorto) ta bay liber den e aire 
creando polucion di aire (luchtver- 
vuiling). Kimamento di obhetonan 
clasifica mucho general como sushi, 
no ta duna mucho indicacion cuanto 
kimico ta kima cu productonan no 
organico. 
Kimamento di sushi den aire liber ta 


laga stof y gas, cu no ta pertenece 
naturalmente den aire, bay cu por ta 
dañino pa salud di hende, bestia y/of 
mata. E stof y gasnan aki tambe ta 
dañino p’e edificio of obheto cu hende 
y bestia a traha (neishi). 


Cu stof kiermen, e substancia produci 
principalmente for di actividadnan 
procedente di hende. 


Por ehempel: mescos cu tin kimam- 
ento di sushi, tin tambe polucion di aire 
door di trafico (auto, barco) door di 
combustion (verbranding van koolwa- 
terstof producten vb fuel) y deforesta- 
cion/rosamento di mondi. 


Ban celebra e dia di Dera Gay na un 
manera responsabel y reduci e impacto 
cu kimamento tin riba nos naturalesa, 
medio ambiente y salud, t miho deseo 
di DNM. 


Tradicion di celebracion di dia di San Juan y di 


Dera Gay mester keda uno cu tin di haci cu cosecha 

DIRECTORA di Gabinete di Aruba mr. Joselin Croes tabata 
presente na un UNESCO Family day na Utrecht. N’e ocasion aki 
a toca temanan di importancia di UNESCO n’e islanan pa loke ta 
herencia historico y cultural pero tambe discriminacion y libertad 


di expresion. 


Asina durante di e family day tabata tin un Masterclass riba e 
tema con ta combati discriminacion y racismo. Esaki a conse- 
cuencia di e mision di UNESCO pa igualdad y paz mundialmente. 
Bou guia di Marlon Titre di comision di UNESCO Nederland a 
tuma luga un UNESCO Caribenan Quiz riba e rol di UNESCO den 
e parti Caribense di Reino Hulandes na unda a enfoca riba e aña 
conmemorativo riba e historia di sclavitud cu ta yegando su final. 


Joselin tabata contento di tambe a topa cu studiantenan Joey 
Francisco y Imani Janga cu lo bay core stage na UNESCO Aruba. 
Relaciona cu esaki Joseline a topa cu Birgit Kreykenbohm, 


Program Specialist Communication and Information di UNESCO 
cu lo guia e studiantenan durante di nan stage. 


Potret cortesia Arubahuis 


ALGUN tempo atras Parlamento di Aruba a ricibi e Nota di 
Comienso di Aña 2024 y hunto cu ne e prome Presupuesto 
Supletorio pa aña 2024 cu ta contene e cambionan den maneho 
cu ta rekeri aprobacion di Parlamento. 
Un di e cambionan cu ta resalta t’e entrada extra cu a wordo 
realisa debi n’e mehoracion di cumplimento di pago di belasting 
y crecemento economico. Minister Maduro di Finansa ta informa 
cu entrada extra aki den Presupuesto 2024 lo wordo destina pa 
mehora e poder di compra di varios grupo den comunidad. 


Indexering 
Ta conoci cu Gobierno a yega na un acuerdo cu sindicatonan pa 
indexa e salario di e empleado publico pa mehora nan poder di 
compra. Un parti di e indexering lo tuma luga den luna di juli 
2024 y p’esey den e prome Presupuesto Supletorio 2024 ta aloca 
fondo p’e indexering aki. 


Reparatietoeslag 
Den e Presupuesto Supletorio tambe ta aloca fondo p’asina por 
brinda trahadonan cu ta gana menos di 2500 florin y e pension- 
adonan di SVB un subida di e reparatietoeslag. 


Bijstand 
Pa mehora e poder di compra di esnan mas vulnerabel den comu- 
nidad, den e Presupuesto Supletorio tambe ta aloca fondo p’asina 
por hisa e suma di bijstand p’esnan cu un limitacion. 


Trahadonan di Fundacion subsidia 
P’e trahadonan cu ta traha na Fundacionnan cu ta haya subsidio 
di Gobierno, den Presupuesto Supletorio lo pone fondo p’e 
Fundacionnan aki por ahusta e salario di nan trahadonan pa 
mehora nan poder di compra. E Fundacion subsidia pa Gobierno 
lo mester haci un peticion apart p’e fondo extra y esaki lo wordo 
duna bou e condicion cu e fondo por wordo uza solamente pa 
gasto di salario y no pa otro gasto di e fundacion. 


Aprobacion di Parlamento 
Minister Maduro ta spera cu Parlamento por aproba e prome 
Presupuesto Supletorio pa aña 2024 p’asina varios grupo den 
comunidad por keda yuda cu nan poder di compra. 


Minister Maduro di Finansa ta informa cu 


Entrada extra den Presupuesto 2024 lo wordo destina pa 
mehora e poder di compra di varios grupo den comunidad 


Directora Joselin Croes di Gabinete di Aruba na Family day UNESCO 

Ingrediente: 
1 pia di porco (por ta cu of sin weso) di aproxima- 
damente 2.5 p 3 kilo. 
1 ½ cuchara di salo di lama (bo por uza koser salt 
si bo no haya salo di lama). 
1 ½ cuchara di huma likido (liquid smoke) 
(Opcional). Si no tin por uza sason cu por aparenta 
e sabor na huma. 
1 Cup di awa 
2 blachi di banana (opcional, pero e ta dun’e un 
toke tradicional). 


Instruccion: 
1. Preparacion di e porco: Si bo ta uza blachi di 
banana, hawa nan bon y seca nan, despues pon’e 
den bom di e slowcooker. 
* Haci e cortena superficial riba e pia di porco pa 
permiti cu e sabornan penetra miho. 


2. Sasona: 
* Frega e salo di lama uniformemente riba henter e 
superficie di e porco. 
* Si bo dicidi uza huma likido, frega tambe riba e 
porco despues di e salo. 


3. Cushina: Pone e pia di porco den e slow- 
cooker lentamente riba e blachinan di banana (si 
bo ta uzando esaki). Basha e awa rond di e porco, 
no directamente riba dje. Si bo tin mas blachi di 
banana, bo por pone algun riba e porco. 


4. China: Tapa e slowcooker lentamente y cushi- 
nanriba tempera tura abao durante 8-10 ora. E 
carni mester ta moli y bo por hul’e facilmente cu un 
forki. 


5. Hila: Una bes cu e porco ta cushina,sac’e for di 
e slowcooker lentamente y hil’e cu dos forki. Bolbe 
pon e carni hila den e slowcooker y mescl’e cu e 
juicenan den dje. 


6. Sirbi: Sirbi e Kalua Pig cayente. Tradicionalmente 
e ta wordo compaña pa aros blanco y coleslaw. 


Y esey ta tur! Disfruta di bo dushi Kalua Pig casero. 


RECETA DI DIA 


Kalua Pig den Slowcooker 


Aki bo tin un receta facil pa prepara Kalua Pig den un slowcooker 

LUZ ta simbolo di salbacion, crecemento spiritual y 
disernimiento, luz semper ta briya riba scuridad, caminda 
tin luz scuridad y tur su compinchinan ta huy. 


Nos ta bibando den un tempo caminda inmoralidad a bira 
negoshi, tur caminda inmoralidad ta busca pa drenta, y 
hende no ta tene cuenta mas cu Dios, no tin respet pa Dios, 
enbes di coregi maldad, nos ta mira cuanto hende ta apoya 
maldad, uzando hopi tipo di excuus. 


• Ora un mayor tin un yiu cu ta cana den caminda di inmor- 
alidad, impuresa, violencia, perversidad, habito contrali na 
Dios su boluntad, y e mayor ta bon na altura cu e tipo di 
bida ey ta aleha e yiu for di Dios y ta hibe den caminda 
di scuridad y perdicion, e mayor den su sano huicio no 
por apoya e tipo di bida ey, pasobra e ta hacie complice y 
piedra di tropieso pa su propio yiu, y e mes como mayor ta 
busca furia di Dios pa su hogar. 


• E mayor ta responsabel, pa haci tur locual ta posibel pa 
mustra su yiu cu e ta den caminda robes y haci oracion 
constantemente pa Dios toca e yiu su curason p’asina e 
por aparta di tur clase di inmoralidad. 


Pero ora e mayor duna OK na comportacion inmoral, 
perversidad y impuresa, e ta duna aprobacion na scuridad 
den e yiu su bida, y den un palabra bisa e mes lo mira 
avance di e enemigo den su yiu su propio bida. 
Hopi hende no sa e consecuencia di aprobacion di inmor- 
alidad, violencia, uzo di alcohol etc., pasobra, nos ta bay 
mira cu e dolor lo afecta henter nos isla, pasobra degen- 
eracion ta na caminda. 


Uso di alcohol bao di nos hubentud, y mucha bao di 14 aña 
ta algo doloroso, tin caminda tin mucha di cu no a caba 
Lagere School, pero ya nan ta envolvi den bebemento, tin 
mucha cu ya conoce droga, y tin caminda inmoralidad y 
perversidad a ataca muchanan. Mayor tene cuenta. 
Un otro banda esnan cu mester tuma un decision serio, ta 
haciendo wega cu Decencia di un pais, nan ta hunga bala 
empata e wega y laga e penalty den man di otro hende. 
Esun cu tin wowo lage mira, y esun cu tin horea lage tende. 


Maldad y inmoralidad no ta repesta, nan no tin limite, nan 


plan ta pa domina, pasobra tin un factor cu yama placa ta 
cana hunto cu maldad y inmoralidad, pasobra ora hende 
cay den tipo di scuridad asina nan no ta importa di unda 
placa lo bini, basta nan deseo wordo satisface. 


Ora nos entrega nos decencia, moralidad, etica, respet, pa 
compincheria, malicia y placa, nos ta entrega nos mes na 
scuridad, y ta keda un pregunta ki banda bo ta para? Parti 
di luz of parti di scuridad? 


E ora ey Hesus a bolbe papia cu nan bisando: Ami t’e luz di 
mundo, esun cu sigui Mi lo no cana den scuridad, ma lo tin 
e luz di bida (Juan 8:12) 
E lampi di bo curpa ta bo wowo, ora bo wowo ta bon, henter 
bo curpa ta yen di luz, ma ora cu e ta malo bo curpa tambe 
ta yen di scuridad (Lucas 11:34) 


Nos tin awendia hende cu diabel a haci nan wowo scur, cu 
no por mira bon, y cu mester di liberacion pero tambe nos 
tin hende cu no kier sali for si scuridad. Pasobra segun nan 
manera di pensa scuridad ta felicidad. 


A yega e momento cu nos mester tur mester cana den e 
luz di Hesus. 


Fortaleza pa Famia 


Sinceramente, Pastoor Marcel Balootje 


Bo ta parti di luz, of bo ta parti di scuridad? 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu hopi tristesa pero conforme cu boluntad di 
Dios nos ta anuncia cu a bay laga nos den brasa 
di Señor 


Feng, Jingyue 
*01-02-1973 - †20-06-2024 


Casa: Hou, Qunying 
Yiunan:Feng, Jinxiang 


Feng, Yuping 


Ruman: Feng, Chaoli, 
Feng, Chaogun 
Feng, Chaoyi 
Feng, Weiyue 
Subrino(a)nan:Feng Nianxiang 
Feng, Yuci 


Cuña: Feng, Wanlan 


Primo(a)nan, amigo y conocirnan, bisiñanan 


Ta invita pa acto di despedida cu lo tuma lugar 
diamars 25 di juni 2024 na Aurora Funeral Home di 2’or 
pa 4’or di atardi. 


Acto di cremashon lo tuma lugar den seno 
familiar. Despues di cremashon no ta ricibi bishiti di 
condolencia na cas. 


Nos desculpa si den nos tristesa nos por a lubida 
cualkier persona. 


Laga tur loke ta spera mi ta bunita 


Laga tur locual cu mi 


encontra na caminda ta bunita 


Laga tur locual cu mi laga atras keda bunita y 


Laga esakinan termina den tur buniteza. 


Autor: Cado Wever. 


Cu dolor na nos curason, nos ta participa 


fayecimento di nos ser stima: 


Michael 


Roland Dijkhoff 


Mihor conoci como “Maikel” 


*31-07-1963 - †22-06-2024 


Acto di despedida lo wordo anuncia despues 


Lagrima y flornan por seca pero Bo imagen, 
Recuerdonan y locual Bo a significa pa nos 
lo keda Semper bibo den nos Memoria y pa 


Semper graba den nos Curazon. 


Gradicimiento/Invitacion 


Den nomber di famia nos kier a gradici cada un cu 
a tuma nan tempo of di un of otro manera a mustra 
atenshon y sosten durante dianan di fayecimiento y 


entiero di nos defunto stima; 


Maria Henricus-Geerman 


Danki pa tur mensahenan via tur medionan di 


comunicacion, tur esnan cu a manda carchi of krans 
y tambe bishitanan personal, nos ta masha agradeci. 


Tur esakinan a sirbi di gran consuelo pa nos. 


Un danki special ta bay na: pastoor Jairo Maduro pa 
su bunita respons, Sra. Lola Geerman pa su atenshon, 
na personalnan di Huize Maristella, na Sr. Max Hasell 


pa su bunita cancionan, Sr. Nelson Tromp y su 


compañeronan di Mariachi Luna, y tur persona cu a 


yuda den cualkier otro forma, Masha danki di curazon. 
Danki na Aurora Funeral Home, especialmente Zulaika 


Hodge pa e atencion y bon 


servicio. 


Ta invita pa asisti na 3 Santo Sacrificio di misa 


cual lo tuma lugar riba; diamars 25 di Juni, diahuebs 27 


di Juni y diasabra 29 di juni 


pa 7’or anochi na misa Immaculada Concepcion na 


Santa Cruz, y despues di misa diasabra 29 di Juni lo 


bay tin un oracion na cas Macuarima 101-A. 


Boso presencia ta keda altamente aprecia. 


“Esnan cu nos a stima no ta laga nos, nan ta cana 


banda di nos tur dia” 


Señor ta mi wardador, mi’n tin falta di nada 
Den cunucu di yerba e ta ponemi sosega. 


E ta hibami na awa trankil. 


Pa mi bolbe haña forsa. - Salmo: 23 


Cu dolor na nos curason; pero conforme cu 


boluntad di Dios nos ta anuncia fayecimento di: 


Virginia Criskla 
Maria Angela 
mihor conoci como: ”Vilma” 


*27-10-1954 †18-6- 2024 


Acto di entiero lo wordo anuncia despues. 


“Dios ta amor... y amor ta Dios, 


maske mi no ta na e mundo aki, tur dia lo mi 
ta banda di boso Curazon, mi por stens di loke 


Señor ta hasi”. - Salmo 33 


Ta anuncia fayecimento di: 


Alexander F. Moore 


*06-05-1968 - †20-06-2024 


Acto di despedida lo wordo anuncia despues 


Laga tur loke ta spera mi ta bunita 


Laga tur locual cu mi encontra na caminda ta bunita 


Laga tur locual cu mi laga atras keda bunita y 


Laga esakinan termina den tur buniteza. 


Nos ta anuncia fayecimento di: 
Rosiane Lubin 


Mihor conoci como:”Nain” 


*20-04-1945 - †15-06-2024 


Acto di entiero lo wordo anuncia despues 

Señor ta mi wardador, min tin falta di nada. 


Den cunuco di yerba berde e ta pone mi 


sosega. E ta hiba mi na awa trankil. 


Pa mi bolbe haya forsa 


Salmo 23 


Cu tristesa den nos curason pero conforme cu 
bolontad di Dios, nos ta anuncia fayecimento di 


nos Ruman, Tanta y Prima: 


Sra. Vda. Bertha 


Maduro Thiel 
* 11 mei 1934 – †20 juni 2024 


Na number di su: 
Rumanan: 
Emelina Thiel 
Mathias y Mina Thiel – Caster 
Sr Vdo Simeon Thiel y †Filomena Geerman, 
Sra Vda Violeta Lampe Croes y Famia 
Damaso Thiel 
Esteban y Gretha Thiel-Dirksz 
†Rumannan den felis Memoria 


Sobrina y sobrinonan, primo y primanan, ihanan 


Demas Famia: Thiel, Caster, Kock, Maduro, 
Croes, Klooster, Dirksz, Dap, Koolman, Geerman, 
Fawcett, Gomes, Werleman, Booukhoudt, Perez. 


Oportunidad pa condolencia y despedida lo 
tuma lugar diaranson 26 di Juni 2024 di 9.00 pa 
11.00 am na Aurora Funeral Home. 


Cremashon lo tuma lugar den seno familiar. 


Disculpa nos si den nos tristesa nos por a lubida 
algun familiar, amigo of conocir. 


“Señor ta mi wardador, mi’n tin falta di nada 


Den cunucu di yerba berde e ta ponemi sosega. 


E ta hibami na awa trankil, 
Pa mi bolbe haña forsa”. 


Salmo: 23 


Cu inmenso tristesa den nos curazon pero 


conforme cu boluntad di señor, nos ta anuncia 
fallecimento di nos mama, wela, ruman y tanta 


stima 


Gerarda Alicia 
Suarez-Dania 


Mihor conoci como Ada di Pampi y Oma Ada 


*31-07-1940 - †21-06-2024 


Na nomber di su: 
Yiunan: 
Fabiola Dania 
Victor y Maureen Suarez-Odor na Hulanda 
Erold Suarez 
Soraida Suarez 
Mildred (Mimi) y Franklin Peña 
Magaly (Ali) Suarez 


Rumannan: 
Elvira Dania 
Rudolf y Sita Dania y famia 
Lourdes y Orlando Villacis 
Erwin y Lucía Dania y famia 


Nietonan: 
Louise-Ann Suarez y famia, Joell Suarez y Suhailly 
Fortin y famia, Nicole y Trevor Dovermann y 
famia, Angelique Suarez y yiunan, Jeremy 
Paesch, Stephany Paesch, Ulrich Peña y Justin 
Peña. 


Bisanietonan: 
Ilaisha, Zion, Luigi-Ann, Ludmar, Daily, Jullienne, 
Jody, Luisa, Derrel, Caitlynn, Thyrell, Anthony y 
Reymi-Leen 


Taranietanan: 
Isheyna y Ishma-Ellie 


Cuñanan: 
Ysabel Arias y famia, Filomena(Mena) Suarez y 
famia, Marcolina Maduro y famia 


Manera yiu: 
Gelou Wever y famia 


Amiga di semper: 
Elodia Semeleer na Curacao 


Tanta, subrina y subrinonan, prima y primonan, 
comer y compernan, Ihanan, su bisiñanan 
di Weg Rooi Hundo y PosChiquito, amiga y 
amigonan, famianan na Curacao, Bonaire, 
Hulanda y demas famia y conocirnan. 


Famianan: 
Suarez, Dania, Odor, Paesch, Peña, Villacis, 
Danje, Dovermann, Fortin, McDougal, Wanga, 
Fingal, Koolman, Kelkboom, Wever, Trenidad, 
Windster, Semeleer, Werleman, Kelly, Ridderstap, 
Wong, Gomez, Barkmeyer, De Lange, Hoek, 
Loefstop, Loopstock, Ras, Maduro, Helder, 
Willems, Silvestre, Wout, Alberts, Robert, Henricus, 
Desbarida, Kock, Arias 


Acto di condolencia y entiero lo tuma lugar 
diahuebs, 27 di juni 2024 na Misa Cristo Rey na 
Brazil y despues pa Santana na Sabana Basora. 


E restonan mortal di nos defunto stima Ada lo ta 
reposa for di 2pm den Misa Cristo Rey na Brazil 


Si den nos tristesa nos a lubida algun familiar nos 
disculpa pa cu esaki. 


Gradicimento / Invitacion 


Na nomber di famia nan nos kier a gradici cada 
un cu a tuma nan tempo pa a bin dispidi di nos 


ser stima: 


Lisanne G.M. 
Tromp-Dijkhoff 


“Liesje” 


Boso muestra di atencion ta di hopi aprecio y 
un gran sosten pa nos. Un danki na un y tur cu 
a manda carchi, krans, whatsapp, email y a 


hasi yamada nan telefonico. Tambe na Aurora 
Funeral Home pa cu su bon servicio y atencion. 


Un danki di curazon na staff y personal di Dr. 
Horacio Oduber Hospitaal di piso B4 y tambe 


na e team di Dialyse. Na su coleganan di Divi & 
Tamartijn all Inclusive pa nan atencion y tambe 


Sr. Michael Blom y prima Claudia Kock. Boso 


sosten tabata un consuelo pa nos. 


Ta invita pa asisti na 3 Santo Sacrificio di misa 


cual lo tuma lugar na: 


24 di juni 2024 na Misa Santa Anna na Noord pa 


6:30 pm 


25 di juni 2024 na Kapel di Alto Vista pa 5:30 pm 
26 di juni 2024 na Misa Santa Anna na Noord pa 


6:30 pm 


Bo(so) presencia lo ta altamente aprecia. 


Señor ta mi wardador, mi no tin falta di nada. 


Salmo:23 


Conforme cu boluntad di Dios nos ta participa 
fayecimento di nos casa, mama, wela y bisa 


wela stima: 


Gloria Lesire Nedd 


Naci na Aruba 


*31-10-1951 - +19-6-2024 


Na nomber di su 
Esposo: Lionel A.Nedd 


Yuinan: Trevor Nedd Y Micheline Solognier 
Suelaica Nedd 


Manera Yui: Melania Heyliger 
Mayra Le Grand 


Nieto y Nietanan: Aleasha Nedd 
Alanis Nedd y Pareha 
Treshka Nedd y Pareha 
Jahim Richardson y Pareha 
Jahkeasha Richardson y Pareha 
Trevor Jr Nedd 
Angely Nedd y Yui nan 


Bisanieto y Bisanietanan: Alizienne Richards 
Alikay Richards 
Jahrwin Croes 
Jahnaya Richardson 


Rumannan: 
Aurelio Gonzalez y Yui nan 
Gladys Lesire y Yui nan 
Gregory Jullien y Yui nan 


Tanta Y Omonan: 
Ofelia Gonzalez y Yui nan 
Armando Gonzalez y Yui nan 
Auristella Gonzalez y Yui nan 
Alberto Gonzalez y Yui nan 
Yolanda Gonzalez y Yui nan 
Imelda Gonzalez y Yui nan 
Irma Lesire y Yui nan 
Dina Lesire y Yui nan 


Subrino y subrina-, primo y prima-, swa y Cuña-, comer y 
comper- y iha -nan. 


Mihor Amiganan: 
Monica Didder 
Joyce Schoop 
Melly Richards 


Bon Bisiñanan: 
Edwina Croes 
Le y Dela Erasmus 


Compañero nan di Funari y conocirnan 


Danki especial na Wilhelmina KankerFonds y na Symea 
Violenes pa tur apoyo ricibi. 


Demas famia: Na Hulanda, Na St.Maarten, Nedd, 
Lesire, Gonzalez, Richardson, Richards, Croes, Gordon, 
Jullien, Priest, Wilson, Gomez, Koc, Pieternella, Thokaai, 
Castillo, Holmond, Phillips, Patrick, Heyliger, Le 
Grand, Martis, Williams, Harris, Cijntje, Didder, Laban, 
Doran, Duinkerk, Charles, Solognier, Ridderstap, 
Commenencia, Toussaint, Bruisma, Cazenave, Sarkam, 
Dania, Wijman, Buikhuizen, Smith. 


Nos disculpa si den nos tristeza nos por a lubida algun 
persona of famia. 


Ta invita demas famia, bisiña, amigo, amiga y conocir 
nan pa condolencia cual ta tuma lugar Diahuebs 27 
Juni 2024 na Pray Funeral Home y entiero cual lo tuma 
lugar Diabierne 28 juni 2024 na Pray Funeral Home. 


Despues di entiero nos no ta risibi bishita di condolencia 
na cas. 


Nos ta pidi pa, si lo kier honra e difunto, por fabor no 
manda krans ni flor, Si lo kier hasi algo special por hasi 
un donashon na funari. 


Lo tin un caha special di funari na Pray pa esnan cu kier 
hasi un donashon. 


37 
Diamars, 25 Juni 2024 
OBITUARIO 
AWEMainta 


Den cunucu di yerba berde E ta ponemi sosega 


E ta hibami na awanan trankil pa mi sosega 


Salmo 23 :2 


Conforme cu boluntad di SEÑOR nos ta anuncia 


fayecimento di: 


Joseph Wilbert 
Stanley Pourrier 


*11-09-1961 - † 17-06-2024 


Yui di: Everardo y Regina Pourrier 
Na bida: Voorzitter di PEVESA, Miembro di 
fundacion STT, 
Ex Miembro di directiva STT 
Na nomber di su 
Yiunan stima: 
Stelyan Pourrier y Cedric W 
Starling Pourrier y Jesus R 
Stenlis Pourrier y Walter P 
Ruthline Jullienne Lue y Darring O 


Nietonan: 
Liondrick, Jaydrick y Jaironn 


Rumannan: 
†Severino Pourrier y Famia 
†Ramona Dorcas y Famia 
†Filomena de Windt y Famia 
Sonia Herde y Famia 
Ludwina Pieters y Famia 
Judith Pourrier y Famia 
†Maria Pourrier 
Jesus Martines Pourrier 
†Magda Arrindell y Famia 
†Ramon Pourrier 
Steven Pourrier 
Ceraldine Davelaar y Famia 
Ex- casa: 
Odalis Orman y yiunan Richenella y Sholyan 


Tanta: 
Margot Thode y Famia 


Demas famia, subrino y subrinanan, primo y 
primanan, swa y cuñanan 
Gerencia, Staff y Personal di Setar N.V. 


Su coleganan di afdeling RBTS, afdeling Algemene 
Dienst, Afdeling Account management, afdeling di 
HR y di Marketing, Afdeling di PK y OSP 


Su bon amigonan di High Performance y 
Valentinos, Amigonan di Sams Store, di Secure 
Logiq, amigonan di Avigilon 


Su bon amigo y amiganan di cas cu semper a 
yud’e , sostene y semper tawata tey p’e, cu ta 
mucho hopi pa menciona, su bisiñanan y demas 
amistadnan. 


Famia y amigonan na Boneiro, Curacao, Merca y 
Hulanda 


Famia: Pourrier, Orman, Tromp, Dorcas, De Windt, 
Pieters, Wernet, Davelaar, Arrindell, van der Blonk, 
Llanez, Jansen, Gomez, Keteldijk, Croes, Vrolijk, 
Quant, de Windt, Maduro y Thode. 


Condolencia ta tuma lugar dialuna, 24 juni 2024 na 
Aurora Funeral Home, di 7:00 pm pa 9:00 pm. 


Acto di despedida lo tuma lugar Diamars, 25 juni 
2024 di 9:00 a.m. pa 11:00 a.m, na Aurora Funeral 
Home, sigui pa cremacion den seno familiar. 


Nos ta lamenta cu despues di entiero nos no por 
ricibi bishita di condolencia na cas. 


Nos ta pidi disculpa si den nos tristesa nos por a 
lubida un of otro persona. 


Como Stanley ta un hende alegre nos lo desea pa 
tur atendido bisti na color. 


Señor ta mi wardador, mi’n tin falta di nada 
Den cunucu di yerba e ta ponemi sosega. 


E ta hibami na awa trankil. 


Pa mi bolbe haña forsa. 


Salmo: 23 


Cu hopi tristesa na nos curason pero 


agradecido pa tur loke nos a comparti cune, 
nos ta anuncia fayecimento di nos casa, tata, 


welo, ruman, omo y amigo: 


Felix Rufino Croes 


Mihor conoci como Feli 


*07 november 1937 - † 23 juni 2024 


Na nomber di su: 
Esposa: 
Reina Croes-Hernandez 


Yiunan: 
Edgar y Yosmar Croes-Heide 
Eugene y Lori Pick 


Nietonan: 
Ziyon y Zavianna Croes 


Bon amigonan di famia: 
Ben y Carla van Welie 


Rumanan: 
Lucy y Raymond Kelly 
† Edwin y Jolanda Croes y famia 
Lucas y † Glenda Croes y famia 
† Sila Croes 
Livia y Dolf Boekhoudt y famia 


Swa y cuñanan: 
† Mai & † Nini Hernandez y famia 
† Roman y Rosa Hernandez y famia 
† Chimbo y † Betty Hernandez y famia 
† Rosa y † Eddy Lacle y famia 
Sai y Dora Hernandez y famia 
Ina y Nick de Mey y famia 
† Candy y Carmen Hernandez y famia 


Iha y Ihanan 
Primo y primanan 
Comer y Comper 
Bisinjanan 


Demas famia: 
Croes, Hernandez, Heide, Pick, De Mey, 
Lacle, Feliciano, Croeze, Boekhoudt, 
Erasmus, Gomez, Kelly, van Welie. 


Condolencia ta tuma lugar diaranson 
26 Juni, 2024, di 7or pa 9or di anochi na 
Aurora Funeral Home. 


Acto di despedida lo tuma lugar Diahuebs, 
27 Juni 2024 di 9or pa 11or di mainta na 
Aurora Funeral Home, sigui pa cremashon 
den seno familiar. 


Gradicimento ta bai tambe na tur 
enfermera di WGK, Edmund Harms y en 
especial Carol pa e sosten duna durante e 
ultimo lunanan. 


Na lugar di flor of krans un donashon pa 
Edmund Harms foundation lo ta altamente 
aprecia. 


Nos ta lamenta cu despues di entiero nos 
no por ricibi bishita di condolencia na cas. 


“Señor ta mi Wardador, mi’n tin falta di nada; Den cunuku 
di yerba berde, E ta pone mi sosega. 
E ta hiba mi na awa trankil, pa mi bolbe haña forsa. E ta 
guiami den caminda drechi fiel na su nomber.” Salmo 23 


Cu profundo tristesa den nos curason, pero agradecido 
na Señor pa tur locual e la haci y significa pa nos, nos ta 
anuncia cu a bay sosega den brasa di Señor, nos mama, 
ruman y tanta stima: 


Mi mamá: 
Juana Dionisia 
Fernández 
*02-10-1952- † 15-06-2024 


Na Nomber di su : 
Yiunan: 
Maricarmen Batista Fernández (New York) 
Rachel Estephanie Mercelita y casa José Miguel 
Abreu Cerda 


Nietonan: 
Tiffany Miguelis mercelita 
Johanny Rachel Abreu cerda 
Cherelyn Mercedes grullon Batista(New York) 
Iam Emilio Grullon Batista (New York) 


Rumannan: 
Rafael Fernandez y casa Paola Cepeda (Rep.dom) 
†Juan Bautista Caba 
Nereyda, Rubén, Lourdes,chica Fernández (New 
York) 
Monchi Fernández y Antonio Fernández, José 
Fernández, bienvenido Fernández ( Rep.Dom) 
Argentina Fernández (New York) 
Rosa Fernández (New York) 


Sobrinonan: 
Noel Caba, Noelia Caba, Jonathan Caba, Joana Caba 
y demás sobrinonan 


Amistadnan: 
Fiola, Felicia, Chula, Papo, Auri, Santa, Daini, 
Pastor Leo Y Casa, Elvira, Luz Del Carmen (Rep. 
Dom)y demas amistadnan 


Y demas famia y amistadnan cu ta mucho hopi pa 
menciona. 
Nos ta pidi disculpa si den nos tristesa a lubida algun 
famia of amistad. 


Acto di Despedida lo tuma lugar: Diamars 25 Juni 
’24 di 2:00pm pa 4:00pm na The Olive Tree Funeral 
Care & Crematory Na Piedra Plat. 
Depues di despedida nos lo no ricibi bishita di 
condolencia na cas. 


Mi Dios, Mi Señor, Mi Salbador 


Cu Bo amor infinito tenemi den Bo braza 


Ya no tin scuridad 


Unicamente Bo Luz briyando 


Cu dolor na nos curason, nos ta participa 


fayecimento di nos ser stima: 


Harold I. Roos 


Mihor conoci como ”Ivan” 
*08-10-1960 - †19-06-2024 


Acto di despedida lo wordo anuncia despues 


